Putin: Ne spekulisati o posebnim etničkim pravima na Krimu\nRuski predsednik Vladimir Putin upozorio je danas da ne treba spekulisati o navodnim posebnim pravima bilo koje nacije na Krimu.\n"Sve spekulacije na temu bilo kakvih posebnih prava građana, koji pripadaju određenoj nacionalnosti, određenom etnosu, smatram izuzetno opasnim", rekao je Putin tokom radne posete Krimu prilikom susreta sa predstavnicima krimskih nacionalnih udruženja.\n"Potrebno je štititi prava svih žitelja Krima i Sevastopolja, nezavisno od toga da li su oni Rusi, Ukrajinci, krimski Tatari ili predstavnici drugih etnosa", kazao je ruski predsednik.\nPutin je istakao da će "mudrost krimskih Tatara" onemogućiti "profesionalne borce" čije ambicije nemaju ništa zajedničkog sa interesima krimsko-tatarskog naroda da destabilizuju situaciju.\nRIA Novosti prenela je izjavu Putina da oni koji žele da realizuju njihove političke ambicije spekulišu na temu prava krimskih Tatara, kako bi dobili „grantove“ iz inostranstva.\n“Tema međunacionalnih odnosa je delikatna i predstavnici vlasti i zajednica treba da deluju pažljivo i kroz dijalog”, kazao je on, izražavajući uverenje da je na Krimu, kao i u čitavoj Rusiji, potrebno posvećivati neprestanu pažnju jačanju mira i sloge, kao i ujedinjavanju napora države i civilnog društva.\nRepublika Krim kao subjekt Ruske Federacije formirana je marta 2014. Godine nakon referenduma i na osnovu sporazuma o prijemu u sastav Rusije.\nPredsednik Ukrajine Petro Porošenko nazvao je posetu Putina Krimu "nastavkom podizanja tenzije".\n"Dolazak Putina na ukrajinski Krim bez usaglašavanja sa ukrajinskom vlašću, izazov je civilizovanom svetu i nastavak scenarija pritiska na situaciju u Donbasu. Takve posete označavaju dalju militarizaciju ukrajinskog poluostrva i vode ka njegovoj još većoj izolaciji", naveo je Porošnko na nalogu na "Fejsbuku".


Izveštaj EK o Srbiji pred zemljama EU početkom novembra - European Western Balkans\nBEOGRAD – Izveštaj Evropske komisije o napretku Srbije u oblasti vladavine prava biće početkom novembra predstavljen zemljama članicama EU i u velikoj meri će uticati na odluku o broju poglava koje će Srbija otvoriti na Međuvladinoj konferenciji u decembru, saznaje Tanjug u Briselu.\nU pitanju je tzv ”non pejper”, nezvanični dokument, koji se predstavlja zemljama članicama EU u cilju procene napretka Srbije u pristupnim pregovorima.\n”Namera je da se izveštaj predstavi zemljama članicama u novembru. Kada se diskusija među zemljam članicama završi, komesar (Johanes) Han će izveštaj predati srpskim vlastima. Praksa je da on bude javno predstavljen na sajtu srpskog Ministarstva za evropske integracije”, kažu za Tanjug izvori u EU.\nIako Austrija, kao predsedavajuća članica EU, očekuje da Srbija u decembru otvori ”najmanje tri poglavlja”, u Savetu napominju da odluka o tačnom broju poglavlja još nije doneta i da će u velikoj meri zavisiti od političke procene koje će zemlje članice dodneti na osnovu izvešataj o napretku Srbije.\nPrvi put u aprilu kroz zvanični godišnji izveštaj o napretku Srbije u procesu pristupanja, a drugi put u novembru u formi tzv ”non pejpera”, odnosno neformalnog izvešataja namenjenog razgovorima unutar EU institucija.\nAkcioni plan za poglavlje 23Evropska komisijanon-paperSrbija\n[VIDEO] Elek: Sve veće i jače zarobljavanje države


Odbojka - Vizura, ipak prejaka za „Lavice“\nNapisano u kategoriji Odbojka, 30 novembra, 2014\nOdbojkašice Dinama poražene su na svom terenu od Vizure u sedmom kolu Superlige sa 3:1, (19:25,18:25,25:22,17:25). Pred velikim brojem navijača oba tima u Hali sportova na Strelištu ekipa iz Beograda potvrdila je očiglednu razliku u kvalitetu koju poseduje u odnosu na Dinamo i zadržala maksimalan učinak u dosadašnjem toku prvenstva.\nVizura je krenula silovito i bez većih problema došla do osvajanja prvog, a nedugo zatim i drugog seta. Ipak, „Lavice“ nisu želele da dozvole ubedljiv poraz na domaćem parketu i zaigrale su angažovanije i borbenije što je dalo rezultat. Do sredine trećeg seta ekipe su se smenjivale u vođstvu, a onda su Pančevke vezale nekoliko uspešnih odbrana, iz toga je došla realizacija u napadu i vrlo brzo je na semaforu pisalo 21:17 za domaće, a nešto kasnije i 1:2 u setovima.\nIpak, tada su se probudile aktuelne šampionke, već na početku četvrtog dela su stekle velikih 8:2 i taj zaostatak Dinamo nije mogao da stigne do kraja. Najefikasnije u pobedničkom sastavu bile su Lozo i Savić sa 15 poena, dok se kod „Lavica“ istakla Dragana Marković sa 13 poena. Odbojkašice Dinama su ovim porazom pale na šesto mesto Superlige i ostale na 11 osvojenih bodova. U narednom kolu očekuje ih gostovanje Spartaku u Subotici.


Vlada Srbije usvojila Predlog zakona o posebnim uslovima za realizaciju projekta izgradnje stanova za pripadnike snaga bezbednosti\nObjavljeno četvrtak, 10 maj 2018 13:57\nVlada Srbije je jutros usvojila predlog leks specijalis zakona za izgradnju jeftinih stanova za pripadnike snaga bezbednosti, izjavila je jutros potpredsednica vlade i ministarka građevinarstva Zorana Mihajlović i najavila da gradnja može da počne već krajem avgusta u Vranju, Kraljevu i Nišu.\nU pitanu je Predlog zakona o posebnim uslovima za realizaciju projekta izgradnje stanova za pripadnike snaga bezbednosti.\n- Zakon je usaglašen sa svim ministarstvima u vladi i danas je usvojen na sednici vlade i ja ga očekujem naredne nedelje u parlamentu pred poslanicima - rekla je Mihajlović tokom obilaska gradilišta "Zemunske kapije" gde će se nalaziti i jedan ogledni stan za pripadnike snaga bezbednosti.\nMihajlović je rekla da će se jeftini stanovi, po ceni od najviše 500 evra po kvadratu, graditi prvo u Vranju, Kraljevu, Nišu i Beogradu pošto već imaju spremne lokacije.\n- Krajem avgusta možemo očekivati početak radova u Vranju i Kraljevu, kao i u Nišu, gde su potpuno pripremljene lokacije. Za Beograd čekamo da se konstituiše nova gradska vlast, pa da počeno razgovore - Mihajlović je kazala da će se u Kraljevu, Vranju i Nišu graditi po 170 stanova, a u Beogradu da je predviđena gradnja 400 stanova.\nPredlog koji je danas Vlada R. Srbije usvojila i dostavila Narodnoj skupstini.\nPredlog zakona o posebnim uslovima za realizaciju projekta izgradnje stanova za pripadnike snaga bezbednosti.pdf 545 kB\nПредлог закона о посебним условима за реализацију пројекта изградње станова за припаднике снага безбедности.pdf 384 kB\n#1 zlajaKg 10-05-2018 14:06\nУ првој фази пројекта, у предложених шест градова, предвиђено је да се изгради укупно 1.578 станова, и то по 400 станова у Београду и Новом Саду, 188 у Нишу, 190 у Врању и по 200 у Краљеву и Крагујевцу, наводи се у саопштењу Министарства грађевинарства, саобраћаја и инфраструктуре.


Rističević: Svom snagom ka tituli - Vaterpolo vesti\nPočetna » Domaća takmičenja » Rističević: Svom snagom ka tituli\nRističević: Svom snagom ka tituli\nVaterpolisti Partizana za nastavak sezone se pripremaju u Beogradu, za sada bez sparing partnera, izuzev jednog susreta sa reprezentacijom Kazahstana, sa kojom su trenirali i vaterpolisti Crvene zvezde. Golman i kapiten crno-belih, Dimitrije Rističević, rekao je za Žurnal da je prioritet odbrana šampionske titule.\n– Čekaju nas obaveze na dva fronta, u domaćem prvenstvu i Ligi šampiona. Prioritet nam je, naravno, da osvojimo šampionsku krunu, odbranimo titulu najboljeg kluba u zemlji.\nPartizan se u četvrtfinalu sastaje sa Banjicom, a prvi duel zakazan je za 13. april.\n– Imamo vremena da se pripremimo za početak šampionske trke. Očekuje nas protivnik protiv kog ne bi smeli da imamo problema. Naravno, znamo da nas čekaju igrači željni dokazivanja na putu ka prvom timu Partizana, baš kao što smo i mi to imali u vreme kada smo branili boje tog tima. Te utakmice će da nam budu stepenik ka onim koji odlučuju o peharu – kazao je Rističević u razgovoru za Žurnal.\nOznakeDimitrije Rističević Partizan\nPodkast “Pod kapicom“: Dimitrije Rističević (VIDEO)\nAleksić, Vico i Rističević ponovo u Partizanu, stiže i Boven?


VRŠAC: Zimska služba non-stop na terenu - JUZNIBANAT.RS\nVRŠAC: Zimska služba non-stop na terenu\nNajnovijeServisne informacijeVršac 11/01/2017\nPovodom stvaranja novog snežnog pokrivača, u protekla 24 sata angažovano je više od 50 radnika Zimske službe JKP „Drugi oktobar“. Sneg se čisti na...\nPovodom stvaranja novog snežnog pokrivača, u protekla 24 sata angažovano je više od 50 radnika Zimske službe JKP „Drugi oktobar“. Sneg se čisti na putevima prvog i drugog prioriteta u gradu i selima i na svim parkiralištima i trenutno nema neprohodnih puteva.\nU skladu sa prioritetima, radnici Zimske službe uklanjaju snežni pokrivač sa trotoara, gde se posipa i rizla. Nastavljeno je čišćenje ispred svih javnih ustanova, kako bi bio omogućen nesmetan rad i funkcionisanje. Mehanizacija Zimske službe sa devet vozila, radi u tri smene i održava prohodnim juče očišćene pristupne saobraćajnice. Na raspolaganju je i treći stepen mehanizacije, a obezbeđene su i dovoljne količine soli i rizle.\nJoš jednom apelujemo na sve građane da očiste sneg ispred svojih lokala, stanova i kuća, kao i da vode računa i poštuju propise parkiranja, kako bi vozilima Zimske službe bilo omogućeno što efikasnije i bezbednije delovanje.\nU ovom trenutku, saobraćaj se odvija bez zastoja, a ne prepoučuje se kretanje na put bez preke potrebe.


FBiH U PROTEKLA 24 SATA: Od 1.580 testiranih uzoraka, 192 pozitivna na COVID-19, oporavila se 253 pacijenta - Federalno ministarstvo zdravstva: COVID19\nFBiH U PROTEKLA 24 SATA: Od 1.580 testiranih uzoraka, 192 pozitivna na COVID-19, oporavila se 253 pacijenta\nObjavljeno: 01.10.2020 ; Ažurirano: 01.10.2020\nPrema podacima Federalnog zavoda za javno zdravstvo u Federaciji BiH u protekla 24 sata (do 12h) prijavljeni su rezultati testiranja 1.580 uzoraka, od kojih su 192 pozitivna na COVID-19. Novi slučajevi registrirani su u svim kantonima/županijama u Federaciji BiH, osim u Posavskom.\nU Federaciji BiH do sada je testirano ukupno 159.205 uzoraka, a COVID-19 potvrđen je kod 18.029 osoba. Zaključno s današnjim danom, u Federaciji BiH oporavila su se 14.292 pacijenta, a u protekla 24 sata evidentiran je oporavak 253 pacijenta. Trenutno je aktivno 3.208 slučajeva/pozitivnih na COVID-19.\nU protekla 24h, Zavodu za javno zdravstvo Federacije BiH prijavljena su tri smrtna ishoda. S današnjim danom, ukupan broj smrtnih ishoda na području Federacije BiH je 529, i to 349 muškaraca i 180 žena.


Danima se saniraju posledice poplava koje su najviše pogodile sugrađane na levoj obali Dunava, a prema rečima pomoćnika gradonačelnika Andreje Mladenovića, bilo je više od 800 prijava iz ovog dela grada.\n- Ne postoji selekcija, da li su u pitanju stambeni objekti, okućnice ili šupe, ekipe izlaze na teren. Do sada je više od 300 prijava obrađeno. Naša je procena da ćemo do kraja vikenda obići sve lokacije po prijavama i na taj način ćemo podvući crtu. Kada komisija napravi zapisnik vršiće se procena štete – rekao je Mladenović za TV Prva i podsetio da su od utorka, kada su formirane ekipe, konstantno na terenu.\nŠteta će se, kako je dodao, isplaćivati u visini jedne do tri prosečne plate. Mladenović je rekao i da je danas na sednici Štaba za vanredne situacije, u saradnji sa Sekretarijatom za socijalnu zaštitu grada Beograda i Centrom za socijalni rad opštine Palilula, odlučeno da će na levoj obali Dunava biti otvoreno nekoliko punktova gde će građani moći da podnesu zahteve za pomoć.\n- Još jedan vid pomoći građanima, koji su uredno prijavili štetu, jeste da će svi zaposleni sa teritorije opštine Paliula preko javnih komunalnih preduzeća dobiti jednu vrstu pomoći – dodao je Mladenović.\n- Ključna stvar je da svi oni ljudi kod kojih je došlo do izlivanja, moraju da očiste objekat da bi ekipe Zavoda za biocide mogle da dođu i da dezinfikuju objekte – zaključio je Mladenović.\nDELEGACIJA IZ TURSKE U POSETI BEOGRADU Razgovori o budućoj saradnji u oblastima obrazovanja, turizma i privrede


Rođendan u znaku humanosti - Glas Podrinja\nMEDICINSKA ŠKOLA OBELEŽILA DAN ŠKOLE\nMedicinska škola “Dr Andra Jovanović” u petak je obeležila 73 godine postojanja i rada. Kao i prethodnih devet godina, ovaj dan su obeležili humanitarnom akcijom.\nUčenici i zaposleni, u saradnji sa Učeničkim parlamentom, sakupili su oko 650 kilograma životnih namirnica, koje su predali Fondaciji “Humano srce”. Fondacija će pomoć uputiti svojim socijalno ugroženim korisnicima.\n-Saradnja Fondacije “Humano srce” i Medicinske škole traje od samog osnivanja Fondacije, tačnije 11 godina. Zasniva se na uzajamnom poštovanju i poverenju i nadam se da će tako ostati i u budućnosti. Ovo je zaista human gest, a znamo da je humanost drugo ime ove škole koja i regrutuje osoblje koje će se baviti humanim radom, istakla je Ruža Popović, predsednik Fondacije “Humano srce”.\nPored namirnica odeljenje farmaceuta pripremilo je asortiman svojih proizvoda koje su prodavali. Prikupljeni novac biće iskorišćen za neke nove humanitarne akcije.\n-Učenički parlament se svake godine trudi da spremi pakete i da oni odu u prave ruke. Odziv učenika je uvek odlučan i zadovoljni smo kako ove akcije protiču, rekla je Emilija Matić, predstavnik Učeničkog parlamenta Medicinske škole.\nDirektorka škole Biljana Đuknić je navela da je njihova misija da pored dobrog obrazovanja učenicima pruže i pravilno vaspitanje.\n-Upravo je humanost aspekt na kom se u ovoj školi mnogo radi. Učenici i zaposleni ovom akcijom već 10 godina pokazuju da je škola na stazi dobročinstva. Zadovoljna sam što sarađujemo sa “Humanim srcem” i što ćemo pomoći našim sugrađanima, izjavila je Biljana Đuknić.\nPovodom Dana škole učenici su pripremili i predstavu koju su izveli za svoje drugove.


Drama na KiM, u „bitku“ uključene i velike sile (video, foto) - Sputnjik Srbija\n07:31 15 April 2021\n13:27 23.11.2018 (osveženo 14:08 23.11.2018) Preuzmite kraći link\nUhapšeni su policajac Dragiša Marković, Saša Ćuričić, Marko Rošić i Nedeljko Spasojević. Pripadnici Rosu upali su u njihove stanove, brutalno ih tukli puškama i nogama i odveli u policijsku stanicu u južnom delu grada. Trenutno tragaju za Milanom Rodojičićem, zamenikom gradonačelnika Kosovske Mitrovice.\nGoran Rakić, gradonačelnik Kosovske Mitrovice, pozvao je Kfor da dođe u severni deo Kosovske Mitrovice i da objasni narodu to što su juče rekli da sve drže pod kontrolom i da nema pomeranja snaga pripadnika Rosu. Rakić je pozvao i predsednika Srbije Aleksandra Vučića da spase Srbe u južnoj srpskoj pokrajini.\nKfor: Nije bilo nezakonitih operacija, KBS nije na severu\nZavršeni mirni protesti Srba\nVučić s Hanom: Srbija izložena snažnim provokacijama Prištine\nPredsednik Aleksandar Vučić razgovarao je telefonom sa evropskimn komesarom Johanesom Hanom, kojem je preneo da je Srbija izložena snažnim provokacijama Prištine, ali i da se ponaša ozbiljno i odgovorno.\nPredsednik Vučić i komesar Han saglasni su da je sada potrebno očuvati mir i stabilnost.\nSrbija se, rekao je predsednik Vučić, uvek ponaša ozbiljno i odgovorno, ali je ukazao na to da je izložena snažnim provokacijama Prištine, koje ugrožavaju bezbednost Srba na Kosovu i Metohiji, kao i mir i stabilnost u celom regionu, saopšteno je iz Predsedništva Srbije.\nHaradinaj :Nema ukidanja taksi dok Srbija ne prizna Kosovo\nVeselji: Akcije nisu protiv Srba, već poruka Beogradu\nNa Gazivodama mirno\nNa akumilaciji Gazivode sve je mirno i ne dešava se ništa, izjavio je danas oko 13 sati gradonačelnik opštine Zubin Potok Srđan Vulović.\n"Pratimo situaciju i sva dešavanja nakon mera koje je Prišitna uvela ali i jutrošnje akcije ROSU i hapšenja četvorice Srba", rekao je za Tanjug Vulović tokom protesta u mestu Zupče na severu Kosova.\n"Odavno nisam video ovoliko ljudi i veliku spremnost da se na miran način borimo za svoja prava", rekao je Vulović i dodao da "Priština svojim aktivnostima pokazuje da smo mi građani ne drugog već desetog reda".\nVulović je dodao da će blokada puta u mestu Zupče i na administratinvoj liniji Banje biti uklonjena u 13 po završetku jednočasovnog protesta, a da će svi sledeći koraci zavistiti od odluka privremenih institucija u Prištini.\nPredsednik Srbije Aleksandar Vučić obavestio je ambasadora Rusije Aleksandra Čepurina da Srbija nema više razloga da ima poverenja u Misiju Kfor, odnosno NATO na Kosovu i Metohiji, jer se pokazalo da je sve što su govorili o kretanju jedinica ROSU — izmišljotina.\nHaradinaj: Srbija je kriva...\nPredsednik vlade privremenih institucija u Prištini Ramuš Haradinaj pokušao je u intervjuu bečkom dnevniku „Prese“ da prikaže da je odluka o carinama reakcija na „dugogodišnje trgovinske prepreke“ koje je nametnula Srbija.\nOvako je izgledala Kosovska Mitrovica noćas\n— Jovana 🇷🇸 (@JovanaPopadicRS) 23. novembar 2018.\nPočeo miting u Kosovskoj Mitrovici\nMiran protest građana na Jarinju\nNa administrativnom prelazu Jarinje u toku je miran skup građana Leška i Leposavića, koji izražavaju protest zbog uvođenja taksi, kao i jutrošnjeg hapšenja u Kosovskoj Mitrovici.\nOkupio se veliki broj građana okolnih mesta, a saobraćajnica ka Jarinju je blokirana. Građani su se okupili na par stotina metara unutar administrativnog prelaza ka Leposaviću i uputili do samog administrativnog prelaza.\nPrelaz teretnim i motornim vozilima je obustavljen, a očekuje se da posle 13 casova, odnosno jednočasovnog mirnog protesta, saobraćaj ponovo bude uspostavljen.\nKilometarske kolone ka Rudaru, uoči protesta\nKolona dugačka nekoliko kilometara formirana je na izlazu iz Kosovske Mitrovice prema mestu Rudare, gde će danas biti održan miran protest Srba, javlja reporter Tanjuga sa terena.\nVeliki broj građana Kosovske Mitrovice, ali i svih ostalih delova Kosova i Metohije, krenuo je na protest, zbog dodatnog uvođenja taksi na srpsku robu, ali i hapšenja četvoro Srba iz severnog dela Kosovske Mitrovice.\nMirni protesti najavljeni su na još tri lokacije - Zupču, prelazima Jarinje i Merdare.\nPriština: Policijska akcija nije povezana sa politikom\nVlada tzv. Kosova saopštila je danas da jutrošnja akcija hapšenja u Kosovskoj Mitrovici ni na koji način nije u vezi sa bilo kojim političkim zbivanjima, već je ona, navodi se, izvedena na severu Kosova radi privođenja nekolicine osumnjičenih za ubistvo Olivera Ivanovića.\nNavodi se da je ta policijska akcija izvedena po nalogu kosovskog specijalnog tužioca.\nSpecijalni tužilac Kosova naložio da se četvorica uhapšenih Srba izvedu pred Osnovni sud u Prištini\nČetiri odluke srpskog kriznog štaba na Severu\nMomentalno ukidanje povećanih taksi na proizvode iz Srbije, puštanje jutros uhapšenih osoba, garancije mira i bezbednosti od strane Kfora i nadležnih međunarodnih institucija i održavanje mirnih, jednosatnih protesta u podne glavni su zaključi Kriznog štaba četiri opštine na severu Kosova i Metohije.\nUoči najavljenih protesta Srba na administrativnim prelazima Jarinje i Brnjak, u Kosovskoj Mitrovici pojavila se nezvanična spekulacija da bi i snage Rosu mogle uskoro da krenu ka tim prelazima.\nRakić: Cilj Prištine je bio da uhapse Radojičića, na protestu ćemo tražiti puštanje uhapšenih\nKosovska policija upala u prostorije Srbina koji se juče obratio Vučiću\nKosovska policija upala je oko 11 sati u prostorije Miloša Dimitrijevića, predsednika Privremenog organa Opštine Peć, čije se sedište nalazi u Goraždevcu. Dimitrijević je na putu ka kancelariji, saznaje Tanjug.\nPredsednik Vučić razgovara sa ruskim ambasadorom Aleksandrom Čepurinom, sastanku prisustvuje i premijerka Ana Brnabić\nKineski ambasador napustio zgradu Predsedništva posle sastanka sa predsednikom Vučićem\nKosovska policija potvrdila da traga za Milanom Radojčićem, zamenikom gradonačelnika Kosovske Mitrovice\nKosovsko tužilaštvo tvrdi da je tokom hapšenja na više lokacija u severnom delu Mitrovice pronađeno oružje.\nHaradinaj: Akcija ROSU sprovedena po nalogu specijalnog tužioca, nema veze s politikom\nKosovski premijer Ramuš Haradinaj napisao je na Fejsbuku da je jutrošnja akcija specijalnih jedinica ROSU na Severu „u skladu sa zakonom“ i da nije povezana sa bilo kakvom politikom, prenosi „Koha“.\nHaradinaj: Akcija ROSU u skladu sa zakonom\nKosovski premijer Ramuš Haradinaj napisao je na Fesjbuku da je jutrošnja akcija specijalnih jedinica ROSU na severu "u skladu sa zakonom" i da nije povezana, kako je rekao, sa bilo kakvom politikom, prenosi koha.net\nEkspres: Pretresana kuća Milana Radojčića\nSpecijalna policijska jedinica KBS jutros je pretresala dom zamenika gradonačelnika Kosovske Mitrovice Milana Radojčića, piše prištinska Gazeta Ekspres, ali portparol kosovske policije Daut Hodža odbio je to i da potvrdi.\nList piše da je pretres izvršen po nalogu tužilaštva, a u okviru akcije u kojoj su jutros uhapšena četiri Srbina, trojica u vezi sa ubistvom Olivera Ivanovića, u januaru ove godine, a jedan - prema kosovskoj policiji, jer je ometao akciju.\nHodža je, navodi list, odbio da potvrdi da li je Radojčićeva kuća bila meta policije.\nSamo je potvrdio da su tri osobe uhapšene kao osumnjičeni za ubistvo Ivanića, a četvrti zbog ometanja policije u obavljanju svojih dužnosti.\nKfor: Ne planiramo da intervenišemo\nKFOR je obavešten o hapšenju četiri osobe u Severnoj Mitrovici i prati situaciju, koja je trenutno mirna, izjavio je za portparol komandanta KFOR-a Vićenco Graso.\n"KFOR ne planira da interveniše, jer je ovo bila policijska operacija i bila je povezana sa istragom o ubistvu Olivera Ivanovića. Znamo šta se dogodilo i pratimo situaciju. Bezbednosna situacija je mirna", kazao je Graso za Tanjug.\nOn je naveo da je hapšenje izvedeno u okviru istrage o ubistvu lidera građanske inicijative SDP Olivera Ivanovića.\nAmerička agencija AP prenela je da su u severnom delu Kosovske Mitrovice rano jutros uhapšeni Srbi povezani sa ubistvom Olivera Ivanovića.\nPozivajući se na saopštenje kosovske policije, AP navodi da se uhapšeni, kako se navodi, smatraju osumnjičenima u vezi sa ubistvom Ivanovića. Dodaje se da je uhapšen jedan Srbin zbog opiranja policiji.\nNa KiM ni danas nema srpske štampe\nNa KiM ni danas nema srpske štampe, a Zvezdan Mihajlović iz firme "KiM Beokolp" kaže za Tanjug da kosovski carinici na administrativnom prelazu Jarinje nisu dozvolili prolazak dnevnih novina zbog navodno neregularne dokumentacije.\nPredsednik Srbije u 10 sati sastaje se sa ambasadorom Kine Lijem Mančangom, a u 11 sati sa ambasadorom Ruske Federacije Aleksandrom Čepurinom\nZavršen sastanak državnog vrha\nUznemirenost i strah među građanima Kosovske Mitrovice\nUznemirost i strah od jutros vladaju među građanima severnog dela Kosovske Mitrovice, od kako ih je jutros, pre šest sati, probudila sirena za uzbunu.\nGrađanisu su poslušali poziv gradonačelnika Kosovske Mitrovice da se vrate svakodnevnim aktivnostima, ali ističu da su uplašeni, jer nisu očekivali upad specijalnih jedinica ROSU i hapšenja svojih sugrađana.\n"Panika je zavladala od jutros. Uznemireni smo mnogo, ovako nešto i jesmo i nismo očekivali", kaže jedan Mitrovčanin za Tanjug.\nGrađani ističu da veruju u državu Srbiju, da ih neće ostaviti i prepustiti Albancima južno od Ibra.\n"Kako da se osećamo u ratnom stanju, ovde je ovako skoro 20 godina. Jedina nada nam je naša država Srbija", kaže meštanin severnog dela Kosovske Mitrovice.\nPoručuju da će postupati u skladu sa odlukama Beograda, preneo je Tanjug.\nTrojica uhapšena zbog istrage o ubistvu Olivera Ivanovića, četvrti jer se opirao policiji. Prebačeni u policijsku stanicu u južnom delu grada\nPortparol kosovske policije Baki Keljani je za "Zeri" precizirao da su tri osobe uhapšene u vezi sa ubistvom Olivera Ivanovića, a četvrta jer se opirala policiji.\nOn je rekao da su izvršene racije na četiri lokacije i da se, u konsultaciji s nadležnim tužiocem, nastavlja dalji pravni postupak.\nDrecun: Opasan potez, nagoveštaj mogućih novih nasilnih akcija\nUpad i hapšenja koja su jutros izveli pripadnici Rosu na severu Kosova predstavljaju opasan potez, kojim se veoma zaoštrava situacija, izjavio je jutros predsednik skupštinskog odbora za KiM Milovan Drecun i dodao da je to i nagoveštaj mogućih novih nasilnih akcija Prištine na severu Kosova.\n"Ovo je opasan jednostran potez Prištine kojim se veoma zaoštrava situacija i dodatno podižu tenzije, ali nažalost i nagoveštaj mogućih novih nasilnih akcija Prištine na severu Kosova", rekao je Drecun gostujući na RTS-u.\nPrema njegovim rečima, bilo je jasno da će se usled koncentracije specijalnih kosovskih snaga nešto desiti.\n"Oni su izvršili koncentraciju specijalnih snaga koji su im potrebni za takve akcije i jedinica ROSU i FIT jedinica o kojima se malo priča. To je jedinica koja treba da preraste u vojnu elitnu formaciju, a koju su trenirali Britanci i Amerikanci. Bilo je jasno da će se posle te koncentracije kosovskih snaga nešto desiti", kazao je on.\nDrecun je istakao da se čini da su najnoviji događaji samo sastavni deo šire strategije koju je, izgleda, nametnuo prevashodno kosovski premijer Ramuš Haradinaj, a u cilju prekida bilo kakvih razgovora sa Beogradom o mogućnosti postizanja dogovora o konačnom statusu Kosova i Metohije i skretanja pažnje kosovske javnosti sa problema političke, socijalne i ekonomske prirode na Kosovu.\nOn je podsetio da aktuelna vladajuća koalicija u Prištini nema većinu bez glasova Srpske liste i naglasio da "oni tako žele da preusmere pažnju sopstvene javnosti sa tih problema na mržnju prema Srbima".\n„Umesto da ima protesta među Albancima zbog lošeg života, oni pale srpsku robu. Pa ćete onda da šaljete specijalne jedinice na sever, da pretite Beogradu. Sve je usmereno ka tome da se ne nastave razgovori u Briselu i da ne dođe do konačnog rešavanja statusa Kosmeta", rekao je Drecun.\nU Kosovskoj Mitrovici mirno, za podne zakazan protest\nDragiša Marković, policajac iz Kosovske Mitrovice koji je jutros uhapšen, bio je prvi na uviđaju ubistva Olivera Ivanovića\nPremijerka Ana Brnabić na sastanku kod predsednika, otkazala najavljene aktivnosti\nPredsednica vlade Ana Brnabić otkazala je za danas najavljene aktivnosti i od jutros je u Predsedništvu Srbije, gde su u toku sastanci predsednika Aleksandra Vučića sa šefovima snaga bezbednosti i komandantima svih vojnih i policijskih jedinica, javio je Tanjug.\nBrnabić je danas trebalo da bude u Nišu i Svilajncu.\nAlbanci idu ka tome da izazovu sukob, izjavio je ministar za povratak i zajednice u kosovskoj vladi Dalibor Jevtić\nIde se ka tome da se izazove sukob, kaže ministar za povratak i zajednice u kosovskoj vladi Dalibor Jevtić tumačeći situaciju nastalu nakon upada ROSU na sever Kosova, a pre toga dupliranja taksi na proizvode iz centralne Srbije.\nJutrošnji upad jedinica ROSU u severni deo Kosovske Mitrovice pokazuje da je naše ćutanje shvaćeno kao slabost, a simptomatično je i da se to dogodilo baš danas, kada su najavljeni mirni protesti, kaže Jevtić.\n"Simptomatično je da smo mi za danas najavili mirne proteste. Očigledno da je izabran momenat kad smo želeli da poručimo da nećemo da ćutimo i da je naše ćutanje do sada neko razumeo kao slabost", rekao je Jevtić gostujući na TV Pink.\nOn je istakao da je važno to što je predsednik Aleksandar Vučić poručio da Srbi na KiM neće ostati nezaštićeni.\nJevtić ističe da uvođenje 100-procentne carine na proizvode iz Srbije ionako težak život Srba čini još težim i komplokovanijim.\n"Nikakve reakcije sa naše strane nije bilo, a ide se ka tome da se izazove sukob. Cilj je jasan - da predsednika Vučića stavi u nezavidan položaj i da Srba na kraju bude sve manje i manje i da kad dođe do dogovora kažu: eto, vas nema", rekao je Jevtić.\nNa sastanku sa državnim vrhom i šefovi policije i bezbednosnih službi\nUhapšeni Srbi su prebačeni u policijsku stanicu u južnom delu Kosovske Mitrovice.\nU toku sednica Vlade Srbije\nPotpredsednik Srpske liste Igor Simić pozvao međunarodnu zajednicu da reaguje zbog brutalne upotrebe sile u osetljivom trenutku na Kosovu i Metohiji.\nOko deset sati hitan sastanak kriznog štaba Srpske liste\nU toku sastanak državnog vrha Srbije\nPredsednik Aleksandar Vučić od jutros ima vanredne sastanke sa šefovima Vojske i policije i drugih bezbednosnih službi.\nU Predsedništvo su stigli ministar Vojske Srbije i načelnik Generalštaba, Aleksandar Vulin i Milan Mojsilović, zatim ministar unutrašnjih poslova i direktor policije, Nebojša Stefanović i Vladimir Rebić, kao i šef BIA Bratislav Gašić.\nLazanski za Sputnjik: Sad sve zavisi od toga da li će Albanci krenuti u nove akcije\nGoran Rakić: Pozivamo predsednika Vučića da nas spase\nZavršen sastanak državnog vrha, Vučić se sastao sa Čepurinom\nPovodom trenutne situacija u Kosovskoj Mitrovici održan je vanredni sastanak državnog vrha u zgradi Predsedništva Srbije. U 11 sati počeo je sastanak predsednika Aleksandra Vučića sa ambasadorom Rusije Aleksandrom Čepurinom.\nIgor Simić: Četvoro uhapšenih, pustiti ih bez odlaganja\nPotpredsednik Srpske liste Igor Simić rekao je da su u akciji ROSU uhapšene četiri osobe.\nSimić je naveo da su u akciji ROSU privedeni Nedeljko Spasojević, Dragiša Marković i Marko Rošić i Saša Ćurčić, prenosi tv Pink.\nSimić je zatražio da četvorica Srba bez odlaganja budu puštena i vraćena porodicama jer je, kako kaže, uveren da nema razloga za hapšenje.\nhapšenje, ROSU, Kosovska Mitrovica


Trivan: Država ne duguje reciklerima, jer se nije ni na šta obavezala – Poslovni portal o upravljanju otpadom i reciklaži\nBy Reciklaza.biz mart 25, 2019 mart 25, 2019\nUdruženje reciklera Srbije saopštilo je nedavno da država reciklerima za tretman opasnog otpada za 2016. i 2017. godinu duguje oko 1,7 milijardi dinara, dok istovremeno za tretiran otpad tokom 2018. recikleri još uvek nisu dobili ni dinara podsticajnih sredstava.\nTrivan je objasnio da Vlada Srbije čini ono što može i da godišnje skoro 2,2 milijarde dinara, što je trećina ukupnih sredstava kojima raspolaže, izdvaja kako bi reciklerima kroz podsticaje pružila mogućnost da rade svoj posao.\n„Recikeri za državu rade izuzetno važan posao, ali smeta kada isporučuju račune koji nisu dogovoreni. Dakle ne možete reći da država duguje bilo šta kada se na to nije ni obavezala“, rekao je Trivan\nOn je dodao da je „ukidanje Fonda za zaštitu životne sredine za reciklere bio dramatičan momenat.\n„Oni su tih godina ušli u dugove koje sada žele da pokriju, što je razumljivo, ali mi ne možemo odgovarati za to što je nekada neko uradio„, kaže Trivan.\nTrivan je rekao da se Ministarstvo trudi da poveća količinu para koju bi oni dobijali.\n„Ja sam u izradi budžeta insistirao da imamo bar tri ili 3,5 milijardi dinara za reciklere, čime će oni pokriti sav taj svoj posao koji urade tokom godine. To je negde realna cifra. Mi nismo preuzeli obavezu ali znamo koliko je obim posla realan i koliko košta. To je naša borba sa Ministarstvom finansija„, rekao je Trivan.\nOn je podsetio da je Fond već uspostavljen i da mu “ treba nekoliko godina da dobije pravu formu“.\n„Već prošle godine 70 odsto sredstava kojima raspolaže Ministarstvo smo prebacili u Fond. I ubuduće će najveći deo sredstava ići u Fond. Interes Srbije je da u Fondu bude što više para, da bismo što više toga izvukli iz Srbije i reciklirali„, rekao je on.


Najčešći napadi – Share Cert\nOdbijanje usluge, Denial of Service, je vrsta napada koja podrazumeva zagušenje servera zahtevima za pristup određenom resursu. Zbog velike količine zahteva i zauzimanja konekcija dolazi do zasićenja, odnosno zagušenja servera, zbog čega nije u mogućnosti da prima nove zahteve i postaje nedostupan. Kada se zahtevi upućuju iz istog izvora reč je o DoS napadu, a kada su lansirani iz više povezanih izvora (bot mreža) u pitanju je distribuirano odbijanje usluge, Distributed Denial of Service (DDoS). Preventivno, server može da se konfiguriše tako da ograniči broj zahteva upućenih sa iste IP adrese, pa automatski blokira pristup u slučaju previše zahteva. Postoje i sistemi za ublažavanje ili mitigaciju DDoS napada, koje najčešće primenjuju hosting provajderi, mada ih je moguće odabrati i kao nezavisnu uslugu. Ovi sistemi raspoređuju opterećenje prilikom napada na širu infrastrukturu i ne mogu sprečiti sam napad.\nUcenjivački napad podrazumeva nasilno šifrovanje, odnosno enkripciju sadržaja koji žrtva čuva na svom uređaju, sa zahtevom za isplatu (najčešće u bitkoinima) u zamenu za ključ za dekripciju podataka. Distribucija softvera koji vrši enkripciju uglavnom se sprovodi preko priloga mejlu (attachment). Osnovni nivo prevencije praktično se svodi na oprezno rukovanje fajlovima neproverenog porekla, ali su na raspolaganju i antivirusni programi koji se mogu podesiti tako da ne dopuštaju samostalno izvršavanje fajlova (auto run), te da skeniraju mejlove pre otvaranja priloženih fajlova. Naznačajnija preventivna mera za ovu vrstu napada jeste ažiriranje operativnog sistema, anti virus i firewall softvera. U slučaju uspešno izvedenog napada, jedno od mogućih rešenja može se naći na sajtu projekta “Dosta ucene” koji realizuju Europol i koalicija vodećih IT i bezbednosnih kompanija.\nNajbrojnija vrsta napada realizuje se uz pomoć “trojanskog konja” ili “trojanca”, malicioznog softvera koji se u sistem najčešće unosi društvenim inženjeringom. Žrtva uglavnom pokupi “zarazu” na nekom od opskurnih veb sajtovima, gde nesmotreno prihvati upozorenje da je zaražen i aktivira lažni antivirus. Na ovaj način se godišnje izvrši na stotine miliona hakerskih napada, što trojance stavlja u nenadmašivu prednost u odnosu na ostale hakerske napade.\nNajbolja zaštita od ovakve vrste napada je edukacija i informisanost o savremenim oblicima pretnji. U organizacijama se ovaj problem na neki način rešava filtriranjem sajtova kojima se može pristupiti sa kompjutera u lokalnoj mreži.\nProgrami koji se samostalno kreću kroz sistem, koristeći računarske mreže za prenos na druge računare, najčešće bez učešća čoveka, mogu stići kao prilog u mejlu. Delovanje “crva” omogućavaju bezbednosni propusti u operativnom sistemu.\nKvalitetni antivirusni softveri i jake lozinke predstavljaju primarnu zaštitu. U dobre prakse odbrane od računarskih crva spada i upotreba zaštitnih zidova (firewall), izbegavanje sumnjivih mejlova i redovno obnavljanje softvera.\nProboj odbrane sistema\nPreuzimanje kontrole nad određenim delom ili celim informacionim sistemom, kolokvijalno se naziva hakovanje. Sam upad najčešće se izvodi uz pomoć postojećih lozinki koje su bile dovoljno slabe za uspešno dekodiranje, ili ih je žrtva na neki način otkrila napadaču. Da bi naveli žrtvu da otkrije svoju lozinku, hakeri koriste tehnike klasične prevare, ili socijalnog inženjeringa. Napadač uobičajeno prati ponašanje svoje buduće mete na internetu kako bi saznao dovoljno detalja, a zatim stupa s njom u kontakt zasnivajući odnos poverenja i navodi je da otkrije lozinku. To može biti kroz razgovor, na osnovu preuzetog identiteta osobe od poverenja, ili podmetanjem zaraženih dokumenata u mejl prepisci, linkova koji vode na zaražene sajtove, i slično.\n“Keylogger”, snimač tastature je vrsta softvera koji se najčešće distribuira kao prilog mejlu (attachment) ili fizičkom instalacijom na uređaj mete napada. Program je često nevidljiv za žrtvu, radi u pozadini i prikuplja svaki unos sa tastature, klik ili dodir na ekranu, periodično praveći snimke ekrana (screenshot). Prikupljeni podaci se prosleđuju direktno određenom serveru ili mejlom napadaču.\nKombinacijom tehničkih i socijalnih metoda sprovodi se “phishing” – termin nastao zamenom prvog slova engleske reči za pecanje (fishing) slovima koja se isto izgovaraju, “ph”, a predstavljaju zaštitni znak ranih američkih hakera. Napadač najčešće kreira veb stranicu identičnu sajtu na koji se žrtva uobičajeno loguje sa svog naloga, a zatim je mejlom obaveštava o navodnom problemu, navodeći žrtvu da klikne na link kako joj nalog ne bio blokiran ili obrisan. Odlaskom na lažnu login stranicu i unosom svoje lozinke, žrtva direktno šalje svoje podatke napadaču. Lažna stranica neretko zatim preusmerava uređaj žrtve na pravi sajt, tako da žrtva često nije ni svesna da su joj login podaci ukradeni.\nPrevencija za ovu vrstu napada podrazumeva upotrebu jakih, komplikovanih lozinki, čime se sprečava mašinsko dekodiranje kombinacijom slova ili odrednica iz rečnika, kao i upotrebu dvostruke verifikacije. Međutim, neophodna je i promena ponašanja na internetu, uz građenje svesti da je za zaštitu privatnosti danas potreban veći oprez i da nasumično klikanje na linkove bez provere, povlači preveliki rizik.\n“Code Injection” je sofisticiranija vrsta napada kojim se maliciozni kod ubacuje preko ranjivih delova sajta (otvorene, interaktivne forme) ili kroz URL. Ubačeni kod podstiče bazu, ili drugi deo sajta, da izvršava desktruktivne ili nevalidne operacije, kada preuzima resurse servera dok ga ne preplavi aktivnostima i tako ga ugasi.\nPosle ovakvog napada sajt može postati i potpuno neupotrebljiv, pa se sadržaj rekonstruiše na osnovu poslednje sačuvane kopije. Redovno pravljenje rezervne kopije sajta (backup) s pravom se smatra elementarnom bezbednosnom procedurom.


Nove usluge u ponudi Komnenović Auta Nove usluge u ponudi Komnenović Auta – MOTOR blog\nOpelov ovlašćeni diler Komnenović Auto je još jednom potvrdio da potrebe svojih kupaca uvek stavlja na prvo mesto. Usredsređenost na klijente u svim segmentima poslovanja i razmišljanje orjentisano ka uspehu čine srž poslovanja kompanije Komnenović Auto.\nU eri naprednih tehnologija, kompanija teži kontinuiranom uspostavljanju novih standarda u kulturi servisiranja vozila, visokom nivou komunikacije, boljim upoznavanjem potreba klijenata i krajnje prijateljskom saradnjom.\nKako bi svim vlasnicima Opel vozila bilo omogućeno da troškove servisiranja plaćaju na rate, menadžment kompanije potpisao je ugovor sa kompanijom Diners. Na ovaj način svim vlasnicima Opel vozila i korisnicima Diners kartica omogućeno je plaćanje usluga održavanja vozila, kupovina rezervnih delova kao i dodatne opreme na tri mesečne rate.\nZa sve dodatne informacije posetite sajt www.opelkomnenovic.rs , a za zakazivanje servisa pozovite sledeće brojeve telefona: 011/3292-389, 011/2753-867, 011/2752-990.\nNove usluge u ponudi Komnenović Auta was last modified: May 27th, 2013 by Goran Aničić\nKomnenović AutoOpelOpel dilerOpel Srbija\nNova BMW serija 5 Touring


Razgledanje Beograda iz zatvorenog autobusa | Dan u Beogradu\nNaslovna » Turizam » Razgledanje Beograda iz zatvorenog autobusa\nAh Neša 23. novembar 2012. Turizam Postavite komentar\nTuristička organizacija Beograda i Saobraćajno preduzeće „Lasta“ podsećaju domaće i strane goste da se programi razgledanja Beograda iz zatvorenog autobusa realizuju svake subote u dva termina, u pratnji vodiča.\nPolasci su sa turističkog stajališta na Trgu Nikole Pašića, od 11.00 na srpskom i 12.30 na engleskom jeziku. Obilazak prestonice traje 90 minuta, a cena karata je 500 dinara za odrasle, a za decu do 12 godina 250 dinara.\nKarte se kupuju na licu mesta u autobusu, kao i turističkim agencijama „Lasta Travel & Tourism“ na Savskom Trgu i Balkanskoj 35-39, i turističko-informativnom centru TOB-a na Trgu Republike 5.\nS obzirom na ograničen broj mesta u autobusu, predlaže se kupovina karata unapred. (danubeogradu.rs)\nTagovibeograd bg svaštara dub lasta turizam\nPrethodni Izložba Miloša Ilića u Galeriji Podroom\nSledeći BusPlus dopune za decembar 2012


PROFA RASTURIO SNS, IZNEO DOKAZ: Belivukov Bunker Restoran Na Stadionu Partizana U Vlasništvu člana SNS! (VIDEO)\nTaj restoran, u kom je, kako su tvrdili ministar policije i predsednik države pronađen bunker Veljka Belivuka i njegove kriminalne grupe, izdat je preduzeću „Mitona d.o.o.“, koje je u vlasništvu ćerke Milorada Pušice, trgovca oružjem i člana Glavnog odbora SNS. Vuletić je istakao da je ovaj restoran dat u zakup na 15 godina, sa grejs periodom od pet, kao i da je reč o sednici koju je sazvao Milorad Vučelić.\n– Imamo priliku da vam iskažemo stvari koje je MUP mogao da istraži da je želeo. Na telefonskoj sednici Upravnog odbora JSD Partizan 7. jula 2017. godine, pod predsedavajućim Miloradom Vučelićem, donosi se odluka da se sve prostorije restorana Partizan izdaju u zakup jednoj fimi „Mitona d o o.“.\nLakom pretragom mozemo ustanoviti da je na mestu direktora ove firme Milorad Mića Pušica, član glavnog odbora SNS i trgovac oružjem. Ovaj čovek je i danas u posedu pomenutih prostorija u kojima je pronađen snajper. Možda još ima nekog oružja – rekao je Vuletić. Velja Nevolja pokazivao bunker na stadionu Partizana FOTO: ATA Images\n– Tokom 2015. godine, streljački klub Partizan osniva firmu za trgovinu oružjem koja se naziva Partizan arms, a u upravi kluba nalazi se tada, takođe, Pušica. Međutim, stvar dobija neočekivani tok 2015.godine kada firmu preuzima drugi čovek i menja ime iz „Partizan arms“ u „Partizan tech“ i počinje da se bavi trgovinom oružjem kroz ovu firmu. To je Slobodan Tešić – rekao je Vuletić i dodao:\n– On je i danas zakonski zastupnik ove firme. Mi svedočimo činjenici da su najviši izvršni organi krili informaciju o tome da je apsolutno član glavnog odbora SNS čovek, koji je davao prostor grupi Veljka Belivuka. Režim je preko svog čoveka ovoj grupi davao prostor.\nPartizan, dame i gospodo, nije kriminalni klub. Kao što sam rekao pre četiri meseca, ne želim da dozvolim da neko kriminalizuje fudbalski klub Partizan, da ga neko naziva jatačkim klubom, ne, dame i gospodo, ovo je učinio SNS! Ovo je direktna sprega režima Aleksandra Vučića sa grupom Veljka Belivuka, preko svoje dvojice ljudi – Milorada Miće Pušice i Slobodana Tešića – podvukao je Vuletić.\nPrethodni tekstOPET JE LAGAO: Slabo interesovanje na KiM za Vučićev govor, Srbi iz Mitrovice ga ISPALILI!\nSledeći tekstTOMA MONA PLJUNUO NA ŽRTVE NATO AGRESIJE: Slika se sa Šrederom, uvlači se Vučiću u dupe, lupa gluposti, bruka srpski narod!


Godišnji sastanak Nacionalnog udruženja vlasnika oružja (NRA) održan je u Indijanapolisu, 28. aprila 2019.\nDržavna tužiteljka Njujorka, Letiša Džejms, tužila je Nacionalnu asocijaciju za oružje (NRA) u nameri da zatvori moćnu organizaciju koja zagovara pravo na nošenje oružja, zbog navoda da su njeni direktori preusmerili milione dolara za ličnu upotrebu, i kupovinu lojalnosti i čutnje bivših zaposlenih.\nU tužbi, koja je podneta sudu na Menhetnu posle istrage koja je vođena 18 meseci, navodi se da su lideri NRA sredstvima organizacije plaćali porodična putovanja na Bahame, privatne avione i luksuzne obroke, što je doprinelo manjku od 64 miliona dolara u budžetu NRA u toku tri godine, a suficit organizacije pretvoren u deficit.\nTužiteljka Džejms rekla je novinarima da je Nacionalna asocijacija oružje "operisala kao rasadnik pohlepe, zloupotreba i drske nelegalnosti."\nIstovremeno, tužilac u Vašingtonu takođe je podneo tužbu protiv NRA i njene fondacije, zbog zloupotrebe humanitarnih sredstava i rasipanja novca.\nDržavna tužiteljka Njujorka Letiša Džejms na konferneciji za novinare u Njujorku (arhivska fotografija)\nLetiša Džejms, koja je demokrata, tako je došla u sukob sa jednom od najvećih i najmoćnijih organizacija za oružje u Sjedinjenim Državama, koja je tesno povezana sa Republikanskom partijom predsednika Trampa.\nNa brifingu za novinare, demantovala je da je podrška NRA Trampu bila motiv za tužbu.\n"To je istraga koje je započela 2019. i trajala do sada. Zasnovana je na činjenicama. Mi sledimo činjenice i zakon i došli smo do pravnih zaključaka."\nOva tužba će sigurno izazvati nove podele u zemlji gde deo građana doživljava NRA kao velikog zaštitnika ustavnog prava na nošenje oružja, dok liberalni Amerikanci, s druge strane, vide organizaciju kao instituciju koja doprinosi rasprostranjenom oružanom nasilju.\n"Uticaj NRA je tako snažan da je organizacija decenijama funkcionisala bez nadzora dok su njeni direktor strpali milione dolara u sopstvene džepove", izjavila je Džejms. "Zbog tih godina prevara i zloupotreba, tražimo nalog da u potpunosti rasformiramo Nacionalnu asocijaciju za oružje."\nNRA, koja svoje članove obučava bezbednim rukovanjem oružjem, i zagovara zakone koji Amerikancima olakšavaju kupovinu oružja i municije, potpada pod jurisdikciju njujorških vlasti jer je registrovana kao neprofitna organizacija u Njujorku, gde sprovodi većinu svojih finansijskih transakcija. Nacionalno sedište NRA nalazi se u Ferfeksu u Virdžiniji, na oko 30 kilometara od prestonice, Vašingtona.\nNRA je tužbu opsala kao "neosnovan, smišljeni napad" i "bitku za moć" pred predsedničke izbore 3. novembra. "Ne samo što se nećemo povući iz ove bitke, suočićemo se i pobedićemo", saopštila je predsednica NRA, Kerolin Medouz.\nDržava Njujork i NRA i ranije su imali pravne sporove. Država je preduzela korake protiv polise osiguranja koju NRA izdaje vlasnicima oružja a Asocijacija za oružje tuži tu državu zato što je zatvorila prodavnice oružja na osnovu izvršne uredbe, da bi se sprečilo širenje Kovida-19.\nVejn Lapijer, izvršni potpredsednik i direktor Nacionalne asocijacije za oružje, na godišnjoj skupštini organizacije u Indijanapolisu, 26. aprila 2019.\nU najnovijoj tužbi imenuje se NRA kao cela organizacija ali i navode imena četvorice njenih funkcionera među kojima je Vejn Lapijer, izvršni potpredsednik koji je decenijama na čelu organizacije. Takođe se imenuju direktor finansija Vilson Filips, bivši šef osoblja i generalni direktor Džošua Pauel kao i sekretar i pravni savetnik Džon Frejzer.\nPored toga što pokušava da zatvori grupu koja postoji od 1871 godine, tužiteljka Džejms nastoji da povrati milione izgubljenih dolara i spreči četvoricu funkcionera da služe u odborima bilo koje druge neprofitne grupe u toj državi.\n"Došli smo do zaključka da je NRA, nažalost, služila kao privatna "kasica prasica" četvorici otpuženih", navela je Džejms.


Najlepša grobnica u Egiptu dostupna turistima - TU Magazin\nNajlepša grobnica u Egiptu dostupna turistima\nBy redakcija on\t Oct 1, 2018 TURIZAM, ZANIMLJIVOSTI\nJedna od najlepših i najočuvanijih egipatskih grobnica je nakon 80 godina od svog otkrića po prvi put dostupna javnosti.\nEgipatska grobnica koja se nalazi na drevnom groblju Sakare u blizini Gize je kompletno restaurirana i smatra se najlepšom na celom području. Na zidovima grobnice nalaze se slike koje prikazuju različite scene iz života vlasnika grobnice, kao što su lov i ribolov, žetve i svakodnevne aktivnosti. Osim murala, grobno mesto, hodnik i ulazni hodnik ove piramide piramide ukrašeni su i starogipatskim pismom, hijeroglifima.\nGrobnicu je pripadala Egipćaninu Mehu, veziru iz perioda antičkog Egipta, i nju je otkrio 1940. godine egiptolog Zaki Saad. Ovaj vezir poznat je po svojim vezama sa prvim kraljem šeste dinastije.\nOtvaranjem grobnice vlasti u Egiptu pokušavaju da privuku veći broj turista, imajući u vidu da se egipatski turizam oporavlja nakon političkih potresa od pre par godina, i da ova zemlja ima zaista puno sadržaja da ponudi turistima.


Dačić - Još jedna država povukla priznanje Kosova | Trebinje Live\nDačić - Još jedna država povukla priznanje Kosova\nSijera Leone povukla je priznanje Kosova kao nezavisne države, izjavio je danas ministar spoljnih poslova Ivica Dačić, koji se nalazi u zvaničnoj posjeti toj zemlji.\n"S posebnim zadovoljstvom mogu da pokažem notu od Ministarstva spoljnih poslova u kojoj se navodi da Sijera Leone povlači priznanje Kosova kao nezavisne države i poštovaće rezultate do kojih se dođe u dijalogu, uz posredovanje EU i UN", rekao je Dačić Tanjugu.\nOn je naveo da je ovo "otpriznavanje" nezavisnosti Kosova od posebne važnosti za Beograd i podsjetio da je Sijera Leone bila među prvim državama koja je priznala nezavisnost Kosova 2008. godine.\nDačić je rekao da je u Fritaunu imao uspješne razgovore sa predsjednikom Republike, da je dogovoreno da se bilateralni odnosi, koji su godinama bili u zastoju, unaprijede.\n"Predsednik je dao nalog Ministarstvu spoljnih poslova da preispitaju svoj stav o priznanju Kosova", rekao je Dačić.\nDačić je rekao i da se očekuje posjeta predsjednika Sijera Leonea u junu, prije čega će u Srbiju doći i ministarka spoljnih poslova, kako bi pripremila posjetu.\nTAGOVI: Srbija Kosovo i Metohija Ivica Dacic


Aleksandar Vučić, predsednik Srbije, izjavio je da je postavljanje tenka ispred stadiona Crvene zvezde izbor navijača tog kluba.\nVučić je dodao da je taj demilitarizovani tenk nikada nije bio u Vukovaru, te da ne zna gde je kupljen, ko ga je kupio i za čiji novac.\n- Da su mi navijači tražili da pomognem, izdvojio bih pare od plate, ali bih pitao da li može neki drugi simbol - rekao je Vučić za televiziju Pink.\nPredsednik države je kazao da ceo život navija za Crvenu zvezdu i da to neće promeniti, ali da je notorna laž da taj klub dobija veću pomoć od države od Partizana, o čemu, kaže, govore cifre.\n- Kao što možda i Hrvatskoj ne odgovoram uvek odmah, jer imam ličnu tragediju u porodici, pa se uvek pre nego što odgovorim ujedem za jezik, tako uvek kad ide podrška Zvezdi, proverim da li je Partizan dobio novac - rekao je Vučić.\n- Kad je Zvezda bila ugrožena, pomagali smo, država uvek pomogne i jednima i drugima - rekao je Vučić i istakao da se ulaže u sport i da nije slučajno Srbija dobila duplo više medalja na Olimpijskim igrama u Riju nego u Londonu.\nOn je rekao da je zadovoljan što srpska fudbalska liga izgleda bolje nego poslednjih 30 godina i veruje da će da bude kvalitetnija nego ikada.\n- Ovo je zemlja kojoj su potrebni jaka Zvezda i Partizan, Niš, Lučani, mnogi klubovi u Srbiji - rekao je Vučić.\n- To će biti fantastičan deo grada, planiramo i hipodrom, atletski stadion, jedan dobar stambeno rezidencijalni deo - rekao je Vučić.\nNacionalni stadion foto Promo FSS\nOn je dodao da će početi i izgradnja novih košarkaških hala, kao što su gradjeni i muzeji, pozorišta...


Crnogorske arhitekte za sirijske izbjeglice\nArhitektonsko rješenje mladih crnogorskih arhitekata, 2016.\nMeđu skoro 250 projekata koji su pristigli na međunarodni konkurs "Sirija: Poslijeratno stanovanje", projekat mladih crnogorskih arhitekata se našao na četvrtom mjestu i pobrao velike pohvale svjetskih stručnjaka.\nMlade crnogorske arhitekte kojima još uvijek fali malo do diplome, našli su se u samom vrhu međunarodnog konkursa koji je raspisan radi pronalaženja novog koncepta stanovanja u Siriji nakon okončanja ratnih sukoba.\nNjihov projekat kombinuje moderno i tradicionalno – savremen dizajn usklađen sa prirodom ukomponovan sa istorijski i kulturološki odgovarajućim ambijentalnim rješenjima.\nJedan od članova tima mladih crnogorskih arhitekata koji su radili na ovom projektu je Nemanja Mitrović.\nOn za RSE kaže da se njihov pristup zasnivao na osnovnom konceptu podjele na dva dijela po vertikali.\n"Prizemni dio koji je od zemlje je za okupljanje, odnosno, dnevni boravak i trpezarija i sprat kao mirniji dio za spavanje. Vodilo se računa i o dvorištu i zajedničkim prostorima unutar tog 'kvarta' koji je u suštini kuća sačinjena od manjih kućica koje se međusobno prožimaju i tako funkcionišu", navodi Mitrović.\nMitrović ističe da je akcenat stavljen na zajednička mjesta gdje bi stanari mogli uveče mogli da se okupljaju.\n"Oni su u snažnoj vezi sa islamom. Pobožni su, a veoma međusobno povezani i imaju potrebu da koriste zajedničke prostore, atrijume gdje je tradicionalno voda u sredini. U suštini, nijesmo htjeli ništa novo da namećemo, već samo da im damo ono što su imali u nekom novom, modernom ruhu, a što bi bilo jeftino i brzo za izgradnju", kaže Mitrović.\nOd 245 prijavljenih radova, međunarodni žiri je odabrao 50, među kojima je i pet timova koje je činilo petnaestak studenata Arhitektonskog fakulteta u Podgorici koji će biti izloženi i publikovani.\nMeđu prvih deset radova, našla su se tri projekta crnogorskih studenata, a najbolje pozicionirani su bili Đina Prnjat i Nemanja Mitrović.\n"Kakva je sudbina našeg projekta, mislim da je to političko pitanje zato što situacija u Siriji i dalje nije pod kontrolom. Ako bi se situacija smirila, mislim da postoje velike šanse da neki projekti budu realizovani", ocjenjuje Nemanja Mitrović.\nAutori projekta: Tijana Perović, Jelica Babić i Petar Tomas\nPrnjat i Mitrović su za osnovni građevinski materijal za "sirijske kuće" odabrali zemlju koja je nekada na prostoru Balkana bila veoma zastupljena u gradnji kuća.\nZa razliku od skupih termoizolacionih materijala sa ograničenim efektima, zemlja predstavlja savršen termoizolacioni materijal jer ne omogućava transfer toplote, pa kuće ljeti ostaju hladne, a zimi tople.\nNemanja Mitrović ističe da sada razmišljaju i o komercijalizaciji svog projekta zemljane kuće.\n"Znamo da je zemlja kao materijal najbolji i najprirodniji termoizolator. Neka proučavanja govore da je zemlja najljepši materijal u kom čovjek može da živi. Ona dozvoljava da stambeni prostor diše. Zbog visokih ljetnjih temperatura, zemlja je i za naše klimatske uslove veoma povoljna jer obezbjeđuje idealnu unutrašnju temperaturu od 21 stepena“, kaže mladi arhitekta koji smatra da je komercijalizacija zemlje kao građevinskog materijala veoma realna.\n"Zemlja je mnogo efikasnija i jeftinija, pa je moguće da se napravi neki projekat u bliskoj budućnosti i u Crnoj Gori", zaključuje Mitrović.


Riot Games radi na MMO League of Legends igri - Telegraf.rs\n18/12/20 | 15:13\nRiot Games radi na MMO League of Legends igri\nRiot je zadnjih godina veoma zauzet izbacivanjem igara najrazličitijih žanrova.\nPre nekoliko godina, Riot je najavio da želi da proširi League of Legends univerzum i kreira nove igre u većini popularnih žanrova. Danas su predstavnici kompanije zvanično potvrdili da su počeli da rade na novom MMO (massive multiplayer online) naslovu koji će biti smešten u League of Legends svet.\nJedan od potpredsednika kompanije je na tviteru ležerno objavio da se radi na sledećoj velikoj igri i da će pripadati MMO žanru. Već nekoliko godina se priča o MMO-u zasnovanom na LoL-u, a čak je i jedan od predsednika kompanije izbacio anketu 2018. godine. Zajednici se veoma svidela ideja ali je Mark Meril u intervjuu rekao da koliko god on želeo da se ovaj projekat desi, velika je verovatnoća da to neće biti uskoro.\nVesti o novom naslovu dočekane su veoma pozitivno i od strane LoL zajednice a i od MMO igrača. Svi znatiželjno žele da vide da li Riot može da izazove giganta, World of Warcraft, koji dominira već preko deceniju tim tržištem. Kompanija postepeno ispunjava plan koji su zacrtali pre nekoliko godina. Prošle godine studio je lansirao Teamfight Tactics, a nakon toga je izbačena i kartaška igra Legends of Runeterra. Jedva čekamo da vidimo kako će se Riot snaći sa ovim projektom, ali ne zaboravimo da je za sledeću godinu najavljena i potezna strategija Ruined King: A League of Legends Story.


MiG-31BM dobio novu raketu i postao univerzalni avion - 27.09.2021, Sputnik Srbija\nMiG-31BM dobio novu raketu i postao univerzalni avion\nMagazin "Militari voč" skrenuo je pažnju na to da su presretači MiG-31BM i MiG-31BSM proširili svoj vojni arsenal. Avion je dobio novu raketu malog dometa P-74M... 27.09.2021, Sputnik Srbija\nAutori članka napominju da je MiG-31 dobio radar "Zaslon-M" i rakete dometa 400 kilometara koje avionu daju prednost u gađanju ciljeva van horizonta.Konstrukcija MiG-31 koja je predviđena za presretanje vazdušnih meta ima nedostatke u bliskom boju. "Militari voč" piše da avion nije predviđen za blisku borbu "niti može da izvodi složene manevre". Raketa R-74M nadoknađuje nedostatke MiG-31 u bliskom boju, omogućavajući mu da uništava mete koje manevrišu. Nova municija uništava mete na rastojanju od 300 metara. List naglašava da R-74M može da obara helikoptere, krstareće rakete i dronove, bez korišćenja raketa velikog dometa R-37.Autori zaključuju da nova raketa čini MiG-31 "vrlo univerzalnim avionom". Modernizovani presretači mogu nositi balističke rakete klase "vazduh-zemlja" - "Kindžal", bombe i protivbrodske rakete.Portal "Izvestija" je objavio letos da je MiG-31BM dobio raketu malog dometa R-74M. Ona omogućava avionu da pogađa malo primene dronove i krstareće rakete.\n© Sputnik / Lola ĐorđevićAvioni MiG-29\nMagazin "Militari voč" skrenuo je pažnju na to da su presretači MiG-31BM i MiG-31BSM proširili svoj vojni arsenal. Avion je dobio novu raketu malog dometa P-74M klase „vazduh-vazduh“. Sa novom municijom MiG-31 postaje jedan od najuniverzalnijih aviona Vazdušno-kosmičkih snaga Rusije.\nAutori članka napominju da je MiG-31 dobio radar "Zaslon-M" i rakete dometa 400 kilometara koje avionu daju prednost u gađanju ciljeva van horizonta.\nKonstrukcija MiG-31 koja je predviđena za presretanje vazdušnih meta ima nedostatke u bliskom boju. "Militari voč" piše da avion nije predviđen za blisku borbu "niti može da izvodi složene manevre".\nRaketa R-74M nadoknađuje nedostatke MiG-31 u bliskom boju, omogućavajući mu da uništava mete koje manevrišu. Nova municija uništava mete na rastojanju od 300 metara. List naglašava da R-74M može da obara helikoptere, krstareće rakete i dronove, bez korišćenja raketa velikog dometa R-37.\nAutori zaključuju da nova raketa čini MiG-31 "vrlo univerzalnim avionom". Modernizovani presretači mogu nositi balističke rakete klase "vazduh-zemlja" - "Kindžal", bombe i protivbrodske rakete.\nPortal "Izvestija" je objavio letos da je MiG-31BM dobio raketu malog dometa R-74M. Ona omogućava avionu da pogađa malo primene dronove i krstareće rakete.


CEHA Fair od 13. do 16. septembra - Marketing Mreža\nCEHA Fair od 13. do 16. septembra\nSajam računara, potrošačke elektronike i kućnih aparata CE&HA (Consumer| Corporate Electronics & Home Appliances Fair) se ove godine održava od 13. do 16. septembra u halama 1 i 4 Beogradskog sajma. Organizator sajma, kompanija DUKE & PETERSON i brojni izlagači najavljuju „veći, bolji i noviji“ sajam, na kome će se posetioci upoznati sa najnovijim rešenjima iz oblasti računara, potrošačke elektronike i kućnih aparata, a uz to se sjajno zabaviti i obaviti odličnu kupovinu! Pored najnovijih računara, mobilnih telefona, televizora, video i audio opreme, u okviru CE&HA sajma će posebna pažnja biti posvećena i beloj tehnici, kao i svim vidovima kućnih aparata koji čine nezaobilazni deo modernog domaćinstva.\nPored zabave i atrakcija sa najnovijim tehničkim dostignućima na samim štandovima, najmlađi, ali i oni koji se i dalje tako osećaju, moći će da prisustvuju regionalnom finalu najvećeg svetskog takmičenja WORLD CYBER GAMES, na kome se očekuje preko 500 takmičara, koji će se nadmetati u najpopularnijim igricama. Dok će u hali 1 dominirati računari i ostala zabavna elektronika, u hali 4 će posetioci videti najpoznatije proizvođače bele tehnike i kućnih aparata sa svojim najnovijim modelima, a kako najavljuju pojedini izlagači kuhinjskih aparata – deo njih će biti i u aktivnoj upotrebi na sajmu, što znači da će posetioci probati i razne specijalitete koji će se spremati na štandovima.\nKao i na prošlogodišnjem sajmu, većina izloženih uređaja će moći i da se kupi na licu mesta uz odlične sajamske popuste!


Ministarstva sigurnosti BiH: Hvala EU! | Starmo\nNaslovnica Politika Ministarstva sigurnosti BiH: Hvala EU!\nMinistarstva sigurnosti BiH: Hvala EU!\nSarajevo — Povodom uspješnih akcija žirokoptera koji su poletjeli iz Sarajeva da trasportuju testove za koronavirus, Ministarstvo sigurnosti BiH zahvalilo je Evropskoj uniji koja je donirala milion eura u okviru projekta “Podrška civilnoj zaštiti BiH”.\nTaj projekat je Ministarstvo sigurnosti implementiralo dvije godine u saradnji sa Delegacijom Evropske unije u BiH. Od te donacije nabavljena su dva žirokoptera sa pilotom (otvoreni i zatvoreni), kao i šesnaest terenskih vozila, kombi sa hladnjačom, kojim se sada mogu transportovati testovi, određeni broj termalnih kamera i druge specijalizovane opreme, koja je u cjelini podijeljena između entitetskih civilnih zaštita i Brčko distrikta BiH, navode iz Ministarstva sigurnosti.\nOva informacija je bitna za javnost, naročito u trenucima kada se sve češće pojavljuju politički i medijski stavovi prema kojima EU i Evropska komisija nisu i ne žele pomoći našoj zemlji, što apsolutno i činjenično nije tačno”, istakli su iz Ministarstva sigurnosti BiH.\nEU: Oštra osuda zapaljive retorike iz RS – Zaprijećeno i sankcijama!


Mladi su zakon, ali ne svuda podjednako - MIC - Medijski istraživački centar\n„Mladi su budućnost“, „na mladima svet ostaje“, ili čak slogan poslednje izborne kampanje vladajuće stranke „za našu decu“ - floskule su koje se decenijama slušaju u Srbiji. Mladi su zakon, tvrdi Ministarstvo omladine i sporta Srbije koje već punih deset godina sprovodi istoimeni nacionalni program volontiranja mladih i koji celu deceniju finansira lokalne omladinske volonterske projekte, volonterske kampove, podstiče aktivizam i sticanje veština za lični razvoj i veću šansu za zaposlenje.\nMladi su zakon, ali izgleda, ne mladi iz cele Srbije. Organizacija Nacionalna koalicija za decentralizaciju već godinama upozorava da se na konkursima Ministarstva omladine i sporta u prethodnih nekoliko godina favorizuju omladinske organizacije i mladi iz glavnog grada.\n„Prethodnih četiri do pet godina redovno 60 do 80% sredstava svih konkursa ide u Beograd. To je neverovatan podatak, s obzirom da svega oko 22 odsto stanovnitšva Srbije živi u Beogradu, dakle negde oko 80% ljudi mi imamo van Beograda i do njih ovaj novac ne stiže“, kaže Mladen Jovanović iz ove organizacije koja od Ministarstva zahteva drugačija konkursna pravila i kriterijume, a jedan od njih je da se visina projektnih sredstava određuje u odnosu na teritorijalnu pokrivenost.\nNaime, od skoro 78 miliona dinara za koje su ove godine konkurisale sve omladinske nevladine organizacije, samo u Beograd je otišlo više od 55 miliona, odnosno nešto više od 70% ukupnog novca koji je podelila dvadeset jedna beogradska organizacija.\nDruga na redu je organizacija iz Kikinde sa oko 6%, potom 4 novosadske organizacije sa nešto manje od 6% od ukupnog budžeta. Sa dve organizacije iz Mitrovice koje su ukupno dobile nešto više od 4%, stiže se do već 90% ukupnog budžeta. Organizacije iz Bečeja, Bujanovca, Iriga, Zrenjanina, Velike Plane i Kragujevca podelile su ostatak, dok nije podržana ni jedna organizacija iz Požarevca, Vrnjčake Banje, Pančeva, Subotice, Pirota, Prijepolja, Užica, Šapca, Vršca, Leskovca, Bora i mnogih drugih gradova.\nZbog čega nema puno podržanih organizacija van Beograda, pitali smo u Ministarstvu. I kako gledaju na inicijativu i zahtev organizacije NKD da Ministarstvo uspostavi kriterijume kojima bi se visina projektnih sredstava određivala u odnosu na teritorijalnu pokrivenost koju predviđa projekat, kao i da postoji obaveza da se obezbedi finansiranje projekata na celoj teritoriji Srbije kako bi se izbegla dominacija udruženja iz Beograda – Ministarstvo omladine i sporta na ta pitanja nije odgovorilo.\nTek, omladinske organizacije moraju da se snalaze i za opstanak i za nove zaposlene kako bi radile punim kapacitetom. Tako već drugu godinu za redom bez sredstava sa konkursa „Mladi su zakon“ radi i Deli prostor za kreativno delovanje koji je pokrenula organizacija civilnog društva Proaktiv iz Niša. Na otvaranju Deli prostora pre pet godina bio je i ministar omladine i sporta Vanja Udovičić lično, jer je upravo Ministarstvo podržalo otvaranje prvog cooworking prostora južno od Beograda. Menadžer Deli prostora Milan Babić priseća se tog početka.\n„U to vreme, koncept kreativne industrije je tek bio u razvoju, i mi smo ispratili taj trend koncepta i dali mogućnost mladima da se informišu, uče o tome, a zašto ne i da počnu da rade. Kreiran je program u kome smo primili stanare, ljude koji rade u Deli prostoru, razvijaju svoje biznise, prave svoja preduzeća, i na kraju zapošljavaju nove ljude i odlaze odatle. Oni su dolazili iz sive zone jer su uglavnom radili na internetu kada to uopšte nije bilo regulisano, a cilj je bio da uz našu pomoć su naprave preduzeća, registruju se, počnu da plaćaju poreze, započnu ozbiljan biznis, zaposle nove mlade ljude, možda se i udruže, i nakon toga odlaze u svoj prostor“, kaže Milan Babić. Tako je kroz ovaj prostor prošlo preko 70 mladih preduzetnika, a više od 50 njih je zaposlilo po nekoliko mladih.\nMilan kaže da im je podrška Ministarstva bila veoma značajna, ne samo u finansijskom smislu, nego i što su mladi verovali u nešto iza čega stoji Ministarstvo. Ono što je bolno, kaže on, je poruka koju Ministarstvo sada šalje mladima iz Niša.\n„Finansije su najmanje bitne u ovom trentku, mi smo održivi, ali ako Ministarstvo omladine ne podržava mesto koje je u prva tri mesta okupljanja mladih u ovom gradu, a to su mladi koji žele da razvijaju svoje ideje, ne razumem onda svrhu postojanja Ministarstva“.\nS druge strane, na drugom konkursu ovog ministarstva namenjenom lokalnim samoupravama, Grad Niš je dobro prošao, pa je od 24 lokalne samouprave koje su aplicirale za sredstva, od skoro 46 miliona, dobio skoro 3 miliona dinara. Reč je o projektu Akademija novih zanimanja, a šef Kancelarije za mlade Grada Niša koja sprovodi ovaj projekat, Bojana Pejčić kaže da će u ovom projektu mladi proći obuke za digitalni marketing, menadžment, web i grafički dizajn, knjigovodstvo i druga brojna popularna zanimanja koja mogu da se rade preko interneta.\n„Kada prođu ove obuke, čuće i nešto više o freelensing-u, kako da rade online, čuće kako da osnuju svoju firmu, čuće i kako radi startap up centar. To je namenjeno mladima za unapređenje njihovog kapaciteta, njihovih kompetencija, da dobiju informacije kako da rade online, ili u okviru neke firme, ili da budu konkurentni na tržištu rada. Dakle, cilj projekta zaposlenje i preduzetništvo“.\nZaposlenje mladih je gorući problem u Srbiji na čijem rešenju insistiraju omladinske organizacije. Prema podacima Nacionalne službe za zapošljavanje oko 22% nezaposlenih u Nišu su mladi, a oko 25% u Srbiji. Zamenica direktora NSZZ filijale Niš, Nataša Stanković kaže da baš zbog toga što su mladi prepoznati kao teže zapošljive kategorije, ova služba sprovodi mere aktivne politike zapošljavanja, gde je i program samozapošljavanja. „Tokom 2020. godine subvenciju za pokretanje sopstvenog posla dobilo je pedesetak mladih do 30 godina. Delatnosti kojima se pretežno bave su intelektualne, a to je IT sektor, marketing, advokatura, ali i zanatske uslužne delatnosti poput pružanja kozmetičkih i frizerskih usluga“, kaže Stankovićeva.\nMeđutim, nevladin sektor kao poseban problem ističe ogromne razlike u regionima. Brojni su razlozi za veoma neravnomeran regionalni razvoj u Srbiji, smatra i profesor na Ekonomskom fakultetu Boban Stojanović. „Imamo s jedne strane ekstremno razvijene regione što se kriterijuma Srbije tiče, a koji su opet nedovoljno razvijeni u odnosu na evropske kriterijume. Problem je što je poslednji zakon o regionalnom razvoju donesen 2015. godine i mi već pet godina nemamo nikakve novine u tome i nemamo neku osmišljenu politiku regionalnog razvoja. Dokaz za to je da ne postoji ministarstvo za regionalni razvoj, iako po meni ima potrebe za tim, posebno što imamo vrlo nepovoljnu situaciju što se tiče regionalnog razvoja. Po nekim kriterijuma, odnosi su čak 1:15. I što se zarada tiče, nerazvijena područja Srbije kao što je jug Srbije ima dva i po puta nižu prosečnu zaradu u odnosu na razvijene delove. Dosta toga nije učinjeno u prethodnom periodu, a treba da postoje dodatne podsticajne mere za ravnomerniji regionalni razvoj“; kaže profesor Stojanović.\nUpravo zbog velikog broja nezaposlenih u nerazvijenim krajevima Srbije koji se zbog toga svakodnevno prazne, organizaciju Nacionalna koalicija za decentralizaciju posebno ljuti ovakva preraspodela novca na konkursima ministarstava. Mladen Jovanović na spisak pored Ministarstva omladine i sporta dodaje i Minsitarstvo kulture.\n„Mi dakle imamo situaciju gde nam se praktično kroz budžet i kroz politike ove države dešava ona stara istina Srbija radi, Beograd se gradi. Svi punimo budžet, a iz tog budžeta najviše para ide za Beograd. Ono što je najtragičnije je da postoje i podsticajna sredstva za zapošljavanje mladih ljudi, ali i tu je opet najviše para otišlo u Beograd, iako je realno ekonomska situacija najbolja u Beogradu, najviše su plate, znači, moralo je i najviše novca da se izdvoji, a sa druge strane, tamo je najmanji broj nezaposlenih mladih. Veliki broj Srbije se prazni, veliki broj mladih odlazi iz manjih mesta, i umesto da Ministarstvo baš potencira i najveći do sredstava, možda čak i neproporcionalno više sredstava dati malim sredinama da bi se mladost sačuvala u tim mestima, izgleda da je ova vlast odlučila da tim malim mestima kaže zbogom, i da jednostavno dalje podstiče prelazak iz sela u grad i iz manjih gradova u Beograd“.


Još osmoro iz Folksvagena osumnjičeno za prevaru › Made-in-Germany.rs\nNemačko tužilaštvo u u Braunšvajgu je podiglo optužnice protiv još osam radnika Folksvagena, zbog sumnje da su prodavali automobile sa spornim softverom koji omogućava varanje na testovima za određivanje količina emitovanih štetnih gasova.\nTužilaštvo nije saopštilo ko su osumnjičeni, ali je navelo da su „među njima i menadžeri, da su starosti između 50 i 72 godine i da su od 2006. do 2015. godine počinili ozbiljnu prevaru i prekršili nemački zakon o nelojalnoj konkurenciji“. Neki od njih se sumnjiče i za narušavanje poverenja i utaju poreza, prenosi agencija Asošiejted pres.\nNove optužnice sud je podigao nakon što je početkom ovog meseca presudio da se bivšem izvršnom direktoru Volkswagena, Martinu Winterkornu, ali i četverici drugih optuženih, mora suditi za prevaru. Naime, Winterkorn je 2015. godine podneo ostavku, samo nekoliko dana pošto je američka Agencija za zaštitu životne sredine objavila da je prekršen zakon.\nSkandal vezan za ovu prevaru je izbio kada se otkrilo da je nemački proizvođač ugrađivao tajni uređaj u svoja dizel vozila koja su prodavana u SAD, kako bi lažirao rezultate na testovima količina emitovanih štetnih gasova i koji je prikrivao da se u atmosferu ispušta i do 40 puta više azot-oksida od dozvoljenih nivoa. Za ovu prevaru Volkswagen već platio više od 30 milijardi eura.


Stefanoviću izmakla medalja na SK u Minhenu - SPORTSKI ŽURNAL\nMilutin Stefanović je takmičenje završio s pogođenih 437 krugova\nSrpski reprezentativac u streljaštvu Milutin Stefanović zauzeo je danas četvrto mesto u gađanju malokalibarskom puškom iz trostava na Svetskom kupu u Minhenu.\nStefanović je takmičenje završio s pogođenih 437 krugova, saopštio je Streljački savez Srbije.\nOn se većim delom finala nalazio na petom mestu, a u završnici, u stojećem stavu izbio je na treću poziciju. Međutim, najlošiji hitac u finalu (8,2) „opalio” je u 43. seriji, posle koje je pao na četvrto mesto. Zaostajao je 1,2 kruga za tada i na kraju trećeplasiranim Italijanom Markom de Nikolom.\n- U fudbalskom žargonu, Milutin je 'pogodio stativu', u poslednjem metku je izgubio medalju, ali značajno je da je drugi put za redom ušao u finale Svetskog kupa malokalibarskim oružjem - rekao je šef stručnog štaba i selektor za pušku Dragan Donević.\nZlato je pripalo Kinezu Haoranu Jangu, svetskom prvaku vazdušnom puškom. On je zabeležio sjajnih 465,3 kruga i za 1,2 kruga nadmašio svetski rekord finala koji je od SK u Minhenu 2016. godine držao Amerikanac Metju Emons.\nMalo je nedostajalo da još neko od srpskih strelaca u današnjim neizvesnim i masovnim kvalifikacijama dođe do finala.\nDuško Petrov je vazdušnim pištoljem zauzeo 11, a Damir Mikec 22. poziciju, dok je Dimitrije Grgić bio 31.\nMalokalibarskim sportskim pištoljem Zorana Arunović se plasirala na 15, a Bobana Momčilović Veličković na 77. mesto. Sem Stefanovića na vatrenu liniju u trostavu izašli su i Milenko Sebić, koji je završio kao 25, i Stevan Pletikosić (35. pozicija).


Predstavnici Erdoganove partije posetili Bujanovac - JUGPRESS\nPredstavnici Erdoganove partije posetili Bujanovac\nPredstavnici turske vladajuće Stranke pravde i razvoja (AKP) predsednika Redžepa Tajipa Erdogana, u okviru posete jugu Srbije, sastali su se prošle nedelje u Bujanovcu sa predsednikom opštine Šaipom Kamberijem i njegovim saradnicima.\nKako je saopšteno iz opštine Bujanovac, dve strane su razgovarale o mogućnostima saradnje u raznim oblastima.\nTursku delegaciju predvodio je potpredsednik omladine Stranke pravde i razvoja, Iskender Karakaja.\nPredstavnici Erdoganove stranke su, u višednevnoj poseti jugu Srbije, razgovarali sa predstavnicima lokalnih samouprava i civilnim sektorom.\nKako su objavili lokalni mediji na albanskom jeziku, ciljevi posete delegacije iz Turske su upoznavanje sa “Preševskom dolinom”, odnosno potrebama i zahtevima ovog regiona, kao i razgovori o projektima koji bi mogli biti realizovani u saradnji sa Republikom Turskom.\nKako JUGpress saznaje, predstavnici srpskih stranaka nisu bili obavešteni o ovoj poseti niti pozvani na sastanak.


Međunarodni dan starijih osoba - Wikipedia\nMeđunarodni dan starijih osoba, međunarodni dan posvećen starijim osobama. Generalna skupština Ujedinjenih nacija izglasala je 14. decembra 1990. Rezoluciju 45/106, koja je 1. oktobra odredila kao Međunarodni dan starijih osoba. Praznik je prvi put bio obilježen 1. oktobra 1991.\nsve države članice UN-a\nPraznik se obilježava podizanjem svijesti o problemima s kojima se suočavaju stariji, kao što su starenje i zlostavljanje starijih. To je također dan kada se vrednuju doprinosi starijih ljudi društvu.\nOvaj praznik sličan je Nacionalnom danu djedova i baka u SAD-u i Kanadi te Festivalu dvostrukog devetog u Kini i Danu poštovanja starijih u Japanu. Obilježavanja se fokusiraju na organizacije starijih i Program za starenje Ujedinjenih naroda.\n1 Godišnje teme\n2011.: Rastuće mogućnosti i izazovi za globalno starenje\n2012.: Dugovječnost: oblikovanje budućnosti\n2013.: Budućnost koju želimo: što kažu starije osobe\n2014.: Nezapostavljanje nikoga: promicanje društva za sve\nbolesti u vezi sa starenjem\n↑ Resolution 45/106\n↑ Ideas for observing this day\nslužbeni website UN-a\nMeđunarodna federacija za starenje\nPoslednja izmjena na dan 15 decembar 2015, u 09:44 č.\nOva stranica je zadnji put izmijenjena 09:44, 15 decembar 2015.


Početak/Društvo/Domaćica u Srbiji bi mesečno zarađivala 600 evra, ali kome da isporuči račun?\nNiške Vesti9. marta 2021.\nIstraživanja pokazuju da bi posao domaćica bio dobro plaćen kada bi one znale kome da isporuče račun. Doduše to bi morao da bude neki član porodice, uglavnom suprug koji se nervira oko fudbalske utakmice dok žena, bila zaposlena ili ne, radi tri posla u istom trenutku. Kuva, odvaja veš za pranje i pomaže detetu da reši matematički problem za domaći zadatak. I sve to sa osmehom na licu kako bi se održala porodična harmonija i svoju nervozu ne bi prenela na ostale članove porodice. Ako bi se i to uračunalo plata bi, verovatno, bila bar za stotinak evra veća jer posao psihoterapeuta je na zapadu dobro plaćen.\nPrema rečima Olivere Bobić, predsednika Samostalnih sindikata Srbije u Nišu svaka žena, zaposlena ili ne, najmanje četiri sata provede obavljajući kućne i ostale poslove. To potvrđuju i rezultati prve studije o ekonomskoj vrednosti neplaćenih poslova, koju su zajedno sproveli Koordinaciono telo za rodnu ravnopravnost Vlade Srbije u saradnji sa Agencijom Ujedinjenih nacija za rodnu ravnopravnost i osnaživanje žena u Srbiji (UN Women) i uz finansijsku podršku britanske ambasade u našoj zemlji.\n“Posao koji žena obavlja u kući je neplaćen rad. Kada bi taj rad bio vrednovan one bi dnevno zarađivale oko 3000 dinara, oko 600 evra mesečno što je na godišnjem nivou preko 7000 evra”, kaže Olivera Bobić.\nOna dodaje da rad žene u kući niko ne shvata ozbiljno kako bi pritekao u pomoć i tako joj olakšao obaveze.\n“Čak ni članovima porodice ne možemo da objasnimo da poslovi u kući nisu obaveza samo žene. Nije vam potreban fakultet da očistite kući, da se brinete o deci, da skuvate ručak, a pomoć bi dobro došla”, kaže Olivera Bobić ne skrivajući da su i same žene krive za to jer osim što se žale kako su umorne ne preduzimaju ništa da se ova i ovakva situacija popravi.\nUz sve kućne obaveze na njihova pleća pada ne samo briga o deci već i starijim članovima porodice.\nDakle, ako se sve izračuna po “naplatnoj” ceni domaćice i Srbiji bi mesečno zarađivale prosečnu platu, pa i koji dinar više. Primera radi sat čišćenja se naplaćuje 300 dinara ako za to uzmete ženu. Dadilje mesečno zarađuju najmanje minimalac. Privatni profesori sat vremena rada sa decom naplaćuju od 5 do 10 evra. Kada se sve to stavi na papir dođe se do pozamašne sume, a domaćice u Srbiji odrade to na dobrovoljnoj bazi i bez penzionog osiguranja.\ndomaćice Olivera Bobić žena žene\nKuglašice niškog “Čaira” od sledeće sezone u Super ligi Srbije


Alibegovac turistički potencijal Novog Sada: Nove zgrade, ulice, turistički i sportsko-rekreativni centar...\nPredviđen je prostor za stanovanje, poslovanje\nPlanom je obuhvaćeno 52,6 hektara, a najveći deo odnosi se na turističko-sportsko-rekreativne površine i prostor za stanovanje. Trenutno najveći deo ovog prostora zauzimaju parcele pod voćnjacima, livadama i oranicama, prenosi 021.rs.\nOsim sportskog-rekreativnih površina, predviđen je prostor za stanovanje, poslovanje, opštegradski centar, predškolsku ustanovu. Posebna pažnja se skreće na to kako bi se izradila ulična mreža zbog strmog terena, prenosi 021.rs.\nizvor: 021.rs, foto: Free-Photos, Pixabay\nalibegovac bazen ekonomija investicije nekretnine Novi Sad petrovaradin rekreacija sport sremska kamenica turizam ulaganje


Preduzetnicima danas ističe rok da se prijave za pola minimalca | Novosadski informativni portal 021\nTo znači da još danas preduzetnici mogu da se podnesu pojedinačne poreske prijave o porezima i doprinosima za maj, kao i da popune posebne izjave na portalu Poreske uprave da prihvataju pomoć.\nDruga polovina minimalca, u okviru trećeg paketa državne podrške privredi, biće isplaćena 10. maja. Reč je o 15.450 dinara, a u junu bi trebalo da bude isplaćeno još toliko - za majsku platu. Tog dana bi trebalo da bude uplaćen drugi deo zarade za maj.\nOva podrška praktično "pokriva" zarade za mart, april i maj, a firme će ukupno, po svakom radniku, dobiti nešto više od 46.000 dinara, odnosno tri puta po 15.450 dinara, što je polovina januarske minimalne plate u Srbiji.


BRNABIĆ: Investitori odlaze iz Srbije, jer smo sada zemlja skupe radne snaga! - Čivijaš radio\nPremijerka Ana Brnabić posetom Vranju završila je dvodnevnu posetu Pčinjskom okrugu uz ocenu da je dosta toga urađeno, da ima još da se radi, ali da je zadovoljna jer su životni uslovi građana poboljšani.\nBrnabić je obišla postrojenje za prečišćavanje otpadnih voda u selu Ćukovac, zatim Zdravstveni centar Vranje gde je u toku zamena kotlarnica koje će ubuduće biti na biomasu, a prisustvovala je i potpisivanju Ugovora za dodatnu opremu za javno komunalna preduzeća između Ministarstva za zaštitu životne sredine i Grada Vranja.\n“To je istorijska stvar. Završićemo i muzej u Vranju, mislim da je kulturni sadržaj veoma važan i zato sam insistirala da se sredi pozorište”, kazala je Brnabić i dodala da je sa rukovodstvom grada razgovarala i o tome šta se može uraditi za inovacionu infratsrukturu.\n“Naselja gde žive Srbi nema ni vodovoda, ni kanalizacije i nema ideje ni da se gradi”, kazala je Brnabić i navela da će sa Koordinacionim telom za Preševo, Medveđu i Bujanovac razgovarati kako bi ti problemi mogli da se reše.\n“Geox je došao u Srbiju jer smo bili destinacija gde je jeftina radna snaga. Problem koji ćemo imati u budućnosti jeste to što će rasti plate kod nas, a radno intenzivni investitori će krenuti da se sele”, kaže Brnabić.


Sipmozijum su podržali Ministarstvo nauke i tehnologije Republike Srpske i Ministarstvo poljoprivrede, šumarstva i vodoprivrede Republike Srpske. Partneri ovog simpozijuma bili su Poljoprivredni institut RS, Zadružni savez RS, Agencija za sigurnost hrane RS, Komora inžinjera poljoprivrede, Uprava za zaštitu zdravlja bilja BiH, Ured za veterinarstvo BiH, Institut za ekonomiku poljoprivrede Beograd.\nProgramom rada obuhvaćene su različite tematske oblasti, kao što su agroekologija i organska poljoprivreda, genetički resursi, agrarna ekonomija i ruralni razvoj, savremene tehnologije u voćarstvu i vinogradarstvu, savremene tehnologije u povrtlarstvu, ratarska i animalna proizvodnja. Za razliku od prošlogodišnjeg simpozijuma, ove godine je organizovan i dan za poljoprivredne proizvođače. U toku ovog dana okupilo se oko 100 poljoprivrednih proizvođača koji su prisustvovali na predavanjima o zaštiti i ishrani bilja.\nTokom održavanja Simpozijuma na štandu Genere je uspješno prezentiran i proizvodni portfolio Genere svim učesnicima Simpozijuma, kojih je bilo preko petstotina.


Ruski trgovački lanci žele proizvode iz Srbije - Retail Serbia\nRuski trgovački lanci žele proizvode iz Srbije\nVeliki ruski trgovinski lanci "Magnit Tender", "OK" i "Lenta" zainteresovani da prodaju proizvode iz Srbije, izjavio je danas ministar trgovine i usluga Srbije Slobodan Milosavljević. "Pored plasmana proizvoda i Srbije, razgovarali smo i o mogućnostima proizvodnje u Srbiji pod brednovima ovih trgovačkih kompanija", rekao je Milosavljević na zatvaranju Nacionalne izložbe Srbije u Krasnodaru.\nRuske kompanije, kako je rekao, izrazile su veliko interesovanje za plasman srpskih proizvoda, kao što su voće i povrće, mlečni proizvodi, meso i mesne prerađevine, konditorski prozivodi, odeća i obuća, na tržište Ruske Federacije. On je dodao, kako je objavilo Ministarstvo trgovine, da su otvorene nove mogućnosti za velike infrastrukturne projekte u kojima bi učestvovale srpske i ruske kompanije.\n"Nacionalna izložba Srbije bila je odlična prilika za povratak srpskih preduzeća u Krasnodarski kraj, koji je treći u Rusiji po obimu investicija", ocenio je Milosavljević.\nNa izložbi, koja je otvorena u Krasnodaru 5. novembra, svoje proizvode i usluge predstavilo je 55 preduzeća iz oblasti poljoprivredno-prehrambene industrije, građevinarstva i projektovanja, industrije nameštaja i opremanja i robe široke potrošnje.


USAID: OTVOREN NOVI POZIV ZA PODRŠKU INVESTICIJAMA DIJASPORE - Zvornicki.ba\nDanas je službeno otvoren novi javni poziv za dodjelu bespovratnih sredstava u sklopu aktivnosti USAID Projekta “Jačanje uloge dijaspore u ekonomskom razvoju Bosne i Hercegovine”.\nRiječ je o grant programu koji podržava mikro, mala i srednja preduzeća, a koja nisu starija od tri godina i imaju poslovnu vezu ili su dijelom u vlasništvu investitora iz bosanskohercegovačke dijaspore. Projekti će biti podržani sa do 50.000 KM po zahtjevu, uz rok provedbe do 12 mjeseci.\n“Cilj ovog poziva je osiguranje sredstava za povećanje investicija iz dijaspore i stvaranje novih radnih mjesta kroz neposredna ulaganja, prenos znanja i uvođenje novih tehnologija u Bosni i Hercegovini. U naredne dvije sedmice ćemo održati šest info sesija u okviru kojih će svi zainteresovani moći saznati više o načinu apliciranja, a sve informacije su dostupne i na našoj online platformi Diasporainvest.ba”, kazao je šef Projekta Sanjin Arifagić.\n“U okviru prvog poziva smo imali 54 aplikacije, te su za 13 kompanija odobrena sredstva podrške u ukupnom iznosu od 391 000 KM. Očekujemo veliki interes investitora, s obzirom da su već prepoznati prvi rezultati realizacije projekta, te smo imali niz različitih upita o narednom krugu prijava. Pozivam sve zainteresovane da nas kontaktiraju, prisustvuju našim info sesijama i iskoriste ovu priliku za razvoj i širenje biznisa u Bosni i Hercegovini”, zaključio je Arifagić.\nJavni poziv je otvoren od 26.02.2018. do 30.03.2018., a aplikacije se ispunjavaju online na linku www.grant.diasporainvest.ba uz slanje kopije prijave putem pošte. Više informacija o pozivu možete saznati u okviru info sesija u Sarajevu (28. februara), Bihaću (6. marta), Banjoj Luci (7. marta), Mostaru (9. marta), Tuzli (12. marta) i Bijeljini (13. marta).


UEFA objavila večnu listu najboljih klubova Evrope - Vojvodina na 195. poziciji\nNa tradicionalnoj večnoj listi nema iznenađenja u vrhu\nUEFA je rangirala klubove koji igraju njihovo najjače takmičenje, kao i svakog decembra.\nNa tradicionalnoj večnoj listi nema iznenađenja u vrhu pošto je Real Madrid i dalje ubedljivo najuspešniji tim sa 50 učešća u Ligi šampiona i ukupno 437 utakmica u eliti, a dobro je poznato da su ovo takmičenje osvajali čak 13 puta.\nPošto se za pobedu dobijaju dva boda, a za remi jedan, oni su skupili 600 bodova na ovoj listi, što je mnogo više od njihovih sledećih pratilaca Bajerna (474) i Barselone (446).\nNa četvrtom mestu je Mančester junajted, potom slede Juventus, Milan, pa Liverpul koji je skočio za dva mesta, Benfika i Porto koji su nazadovali, dok je na desetoj poziciji Ajaks, mada mu ozbiljno preti i Dinamo iz Kijeva.\nNa listi 500 najboljih klubova nalazi se i Vojvodina koja je na 195. poziciji sa dva učešća u UEFA Ligi šampiona.\nfk vojvodina liga šampiona Novi Sad vojvodina


Lideri glavnih evropskih ekonomija pokušavaju da spreče udarac ekonomske krize\nLideri glavnih evropskih ekonomija su se dogovorili da sve pokušaju da spreče da 27-očlana Evropska unija pretrpi udarac velike ekonomske krize. Novinar Glasa Amerike Liza Brajant izveštava o specijalnom samitu koji je održan u Parizu.\nLideri Nemačke, Francuske, Italije i Britanije su se dogovorili da potpišu zvanični sporazum o pomoći finansijskom bankarskom sektoru, koji je pod udarom svetske finansijske krize. Francuski predsednik Nikola Sarkozi – čija zemlja predsedava Evropskom unijom i koji je organizovao ovaj skup – saopštio je da su se lideri dogovorili i o dodatnim tačkama.\nPredsednik Sarkozi je objasnio da će zemlje rešavati krizu usaglašeno sa ostalim zemljama i da će tražiti da regulatori Evropske unije budu fleksibilni u regulisanju poslovnog sektora. Takođe je rekao da su se saglasili da direktori kompanija budu odgovorni za poslovne neuspehe. Učesnici su takođe pozvali ostale svetske lidere da se što pre sastanu i dogovore o finansijskoj krizi. Britanski premijer Gordon Braun je izjavio da su se lideri Evropske unije dogovorili da obezbede oko 44 milijarde dolara da pomognu malim firmama da prebrode krizu. On je delovao prilično uverljivo govoreći o bankama.\n"Kao što to naše centralne banke već rade, biće obezbeđena likvidnost da bi se očuvali poverenje i stabilnsot. Saglasili smo se da moramo više da učinimo da bismo usaglasili svoje reagovanje u vremenu krize i u interesu stabilnosti."\nSkupu u Parizu je prisustvovao i šef evropske Centralne banke, premijer Luksemburga, koji istovremeno predsedava organizacijom Evrozone i Evropskom komisijom.


Kako se neizručenje troje radikala Hagu odražava na politiku Srbije\nSagovornici Danasa slažu se da ovaj slučaj neće mnogo uticati na evropske integracije Srbije niti će povećati bezbednosne rizike\n- Srbija neće imati naročito teške političke posledice zbog toga što još nije izručila troje članova Srpske radikalne stranke Haškom tribunalu, sve dok je ova Vlada Srbije veoma kooperativna po pitanju Kosova, ističe za Danas Boris Tadić, predsednik SDS i bivši predsednik Srbije, tokom čijeg mandata je uhapšeno i isporučeno pet haških optuženika. Haški tribunal zatražio je u sredu od Vlade Srbije hitno hapšenje i izručenje u Hag Vjerice Radete, Petra Jojića i Jove Ostojića, optužene da su uticali na svedoke u postupku protiv njihovog šefa Vojislava Šešelja.\nPiše: V. Jeremić - B. Cvejić\nBeograd 11. februar 2016. 22:31\n"U godišnjim izveštajima o napretku Srbije, posle izručenja Mladića i Hadžića, Evropska komisija nije formalno zaključila da Hag više nije uslov za dalje integracije, već je samo potvrđivala da Srbija u potpunosti sarađuje sa Tribunalom i da pravovremeno odgovara na zahteve suda. Slučaj koji je trenutno sporan nije ništa u poređenju sa slučajevima koji su zakočili proces integracija u nekom prethodnom periodu, ali ako ne bude bilo pomaka, ne bi me začudilo da neki naredni izveštaj tužioca, sa negativnim ocenama saradnje, bude razmatran pred institucijama Unije", objašnjava za Danas Nemanja Štiplija, urednik portala "European Western Balkans".\nMinistar za evropske integracije u DS-ovoj vladi u senci Zoran Lutovac ocenjuje za Danas da dešavanja sa Hagom svakako neće uticati pozitivno na dalji tok integracija, a u kojoj meri će uticati negativno zavisiće od drugih stvari, koje će kumulativno delovati. "Pre svega od odnosa prema Prištini i susedima i spremnosti na usklađivanje naše spoljne politike sa spoljnom politikom EU", navodi Lutovac.\nI generalna sekretarka Evropskog pokreta u Srbiji Maja Bobić ističe za Danas da je saradnja sa Hagom međunarodna obaveza i nešto o čemu se izveštava u procesu evropskih integracija. Ipak, dodaje, to više nije glavna tema u EU. "Narušavanja saradnje sa Hagom može na neki način da se odrazi na proces evrointegracija, ali sigurno ne može da ga zaustavi ili blokira kao što je to ranije mogao biti slučaj. Svakako da to nije dobro za međunarodnu poziciju i reputaciju Srbije, ali ne verujem da će se ovaj slučaj reflektovati na evropski put Srbije", navodi Bobićeva.\nS druge strane, i bezbednosni rizici od hapšenja i izručenja troje radikala Haškom tribunalu su minimalni, saglasni su bezbednosni analitičari sa kojima je razgovarao Danas. Tumačeći argumentaciju našeg pravnog predstavnika Saše Obradovića, koji je pred većem tribunala rekao da Vlada Srbije mora da vodi računa o "političko-bezbednosnim aspektima", oni smatraju da politički razlozi imaju primat nad bezbednosnim.\nBogoljub Milosavljević, profesor na Pravnom fakultetu Univerziteta Union, kaže za Danas da postupci Vlade vezano za ovaj slučaj moraju da se posmatraju kroz prizmu predstojećih izbora. "Vlada strahuje od reakcije koju bi izručenje radikala izazvalo. Svakako bi SRS u kampanji iskoristila ceo ovaj slučaj kao argument protiv vladajuće stranke", navodi Milosavljević. Prema njegovim rečima, SRS bi u slučaju izručenja verovatno organizovala protest, ali on ne bi mogao da poprimi razmere u kojima bi predstavljao ozbiljan bezbednosni rizik.\nSa njegovim stavovima se slaže i Zoran Dragišić, profesor Fakulteta bezbednosti, koji takođe ne vidi mogućnost da hapšenje članova SRS dovede u pitanje bezbednost zemlje. "Pa neće Vjerica Radeta nikoga da ubije ukoliko policija dođe da je uhapsi. Ničija bezbednost time neće biti ugrožena", kaže Dragišić za Danas.\nIpak, on napominje da bi saradnja sa Haškim tribunalom u ovom trenutku mogla da izazove izvesne negativne posledice u društvu. "Haški tribunal trenutno među ljudima ne uživa preveliki ugled. Utisak je da nije ostvario ulogu zbog koje je osnovan i da je, suprotno svom cilju, samo doprineo raspirivanju konflikta. Zbog toga bi u narodu svaka saradnja sa Hagom bila ocenjena veoma negativno", tvrdi Dragišić. On dodaje da SRS, čak i kada bi želela, ne bi bila u stanju da destabilizuje zemlju, jer nema više kapaciteta da to učini.\nŽivot gospodina Zdravka Tolimira daleko je važniji od svih zahteva Haškog tribunala i to je ključno pitanje, a ne da li je neko vršio uticaj na svedoke, rekao je juče premijer Aleksandar Vučić. "Neko mora da nam pruži odgovor na pitanje zašto je čovek umro u pritvoru", naveo je Vučić i dodao da je njegov odgovor Hagu na odnos prema našem predstavniku na suđenju: "Gospodo, gospodine Ori, i svi u Haškom tribunalu, naučite da poštujete Republiku Srbiju, a onda ćemo da nastavimo razgovore u skladu sa zakonima Srbije".


Poker Srbija: Kings Casino U Rozvadovu Spreman Za Novi Poker Festival Od 18. Do 23. Novembra\nKings Casino U Rozvadovu Spreman Za Novi Poker Festival Od 18. Do 23. Novembra\nVeć svima poznata činjenica da su novembar i decembar meseci rezervisani za poker festivale u Rozvadovu i Pragu, kao domaćine najvećih turnira i poker festivala u ovo doba godine na evropskom tlu. Početak novog poker festivala uskoro startuje u Kings Kazinu u Rozvadovu, gradiću na oko sat i po vožnje od Praga ka granici sa Nemačkom. Od 18. do 23. novembra čeka nas novi poker festival na toj destinaciji.\nRozvadov, odnosno Kings Kazino nam je od ranije poznat ne samo kao jedan od najvećih kazina u Evropi, već i po činjenici da su naši poznati igrači poput Slobodana Ružičića, Đorđa Jovanovića i dr. tamo bili vrlo uspešni i više puta se u Srbiju vraćali sa titulama i visokim plasmanima. Nadamo se i držimo palčeve da će i ove godine biti tako i da će naši igrači opet istaći srpski poker na evropskoj i svetskoj mapi.\nŠto se tiče poker festivala, sastojaće se od nekoliko turnira, a svakako najatraktivniji je Main Event, koji će imati čak tri startna dana. Toliko interesovanje opravdava činjenica da je ulaz na turnir svega €250, a garantovani nagradni fond čak €200.000, pa je to dovoljan motiv za mnoge igrače, ako ništa drugo da se bar "zagreju" za decembar i Prag u znaku pokera..


... u atletici, odbojci, košarci, rukometu kao plasmanima u plivanju. ...\n2. Drugi poraz Srbije na Evropskom prvenstvu\nŽenska rukometna reprezentacija Srbije izgubila je u sredu u Osijeku od selekcije Francuske sa 27:16 (11:3) u drugom kolu D grupe Evropskog prvenstva, koje se održava u Hrvatskoj i Mađarskoj. Srbija ...\n3. Rukometaši Kosova debituju u sredu u Rumuniji\nEvropska rukometna federacija (EHF) objavila je u ponedeljak da će muška selekcija Kosova igrati u sredu protiv Rumunije kvalifikacini meč za kontinentalni šampionat 2018. godine. Utakmica u Bukureštu ...\n4. Međunarodni rukometni turnir 'Dr Miodrag Požega'\nHrtkovci će krajem avgusta ponovo biti domaćini tradicionalnog međunarodnog rukometnog turnira "Dr Miodrag Požega". Od 21. do 24. avgusta, na Sportskim terenima "Vranja" u Hrtkovcima održaće se Međunarodni ...\n5. Rukometašice "Slovena" osvojile peto na državnom prvenstvu\n... rukometašice ŽRK "Sloven" Ruma osvojile su 5. mesto. Ovo je inače prvo veliko takmičenje za mlađe kategorije u istoriji ovog Rumskog kluba. ...\n6. Rukometašice Srbije igraju protiv Švajcarske\nSelektor ženske rukometne reprezentacije Srbije Saša Bošković izjavio je da njegova ekipa mora da pobedi Švajcarsku u predstojećoj utakmici u kvalifikacijama za Evropsko prvenstvo u Hrvatskoj i Mađarskoj ...\n7. Rumski osnovci zablistali u Somboru\n... košarka-dečaci, rukomet-dečaci i devojčice. O uspehu govori i broj osvojenih medalja a svi učenici su dali svoj maksimum i posvećenost. U ekipnim sportovima najveći uspeh postigle su devojčice OŠ "Dušan ...\n8. Rukometaši Rume protiv Šiđana\nRukometaši RK Ruma dočekuju večeras na domaćem terenu ekipu Radničkog iz Šida. U okviru 11. kola grupa B Treće rukometne lige Srbije "Srem - Južna Bačka" večeras će u Sportskom centru u Rumi svoju ...\n9. Rumljanke danas igraju derbi u rumskoj Sportskoj hali\nRukometašice Rume danas na svom terenu dočekuju ekipu iz Ade. U derbiju 16. kola Prve lige - grupa "Sever" za rukometašice, ekipa ŽRK "Sloven" iz Rume dočekuje rukometašice ŽRK "Halas Jožef" iz ...\n11. OKS: Nagrade za Ivanu i Novaka\n... osvojila bronzanu medalju u skoku u dalj, dok je Đoković minule sezone osvojio sedam ATP titula, uključujući gren slem Australijan Open i završni Masters u Londonu. Za najbolji ženski tim proglašena rukometna ...\n12. Srbija u finalu SP protiv Brazila\nŽenska rukometna reprezentacija Srbije prvi put će igrati u finalu Svetskog prvenstva, pošto je večeras u Beogradu u polufinalnom susretu pobedila Poljsku rezultatom 24:18 (14:6). Najbolje rukometašice ...\n13. Srbija srušila šampiona Norvešku!\nRukometašice Srbije plasirale su se u polufinale prvenstva sveta pošto su sinoć u Beogradu, u četvrtfinalu, savladale selekciju Norveške sa 28:25 (15:16). Izabranice Saše Boškovića ostvarile su pravi ...\n14. Rukometašice Srbije pobedile Dansku\nŽenska rukometna reprezentacija Srbije savladala je sinoć u Nišu selekciju Danske sa 23:22 (12:12), u utakmici 4. kola B grupe prvenstva sveta. Srbiju je do veoma značajne pobede predvodila Andrea Lekić ...\n15. Brazilke nadigrale Srbiju\nRukometašice Srbije izgubile su sinoć u niškoj hali Čair od selekcije Brazila sa 25:23 (14:11) u derbi utakmici trećeg kola B grupe Svetskog prvenstva. Izabranicama Saše Boškovića to je prvi poraz na ...\n16. Sportovi uz koje se najlakše mršavi\n... sagoreva 600 kalorija. GRUPNI SPORTOVI Sportovi kao što su fudbal, košarka i rukomet, zahtevaju stalno kretanje i trčanje različitom brzinom i intenzitetom. Ovakva kardiovaskularna aktivnost pomaže u ...\n17. Pobeda rukometašica Slovena, odbojkašice večeras za prvo mesto\n18. Odbojkaši i rukometašice Slovena danas domaćini\n19. Rumetašice i košarkaši Slovena danas u Sportskoj hali\nNa teren Sportskog centra u Rumi danas izlaze rukometašice i košarkaši "Slovena". Ženski rukometni klub Sloven iz Rume odigraće danas utakmicu 9. kola Prve rukometne lige Srbije - grupa Sever protiv ...\n20. Bogat spotski program u rumskom Sportskom centru\nOvog vikenda na terenu Sportskog centra u Rumi šarenolik program. Rukometni klub "Ruma" danas će odigrati utakmicu protiv "Vojvodine" iz Novog Sada od 17 časova, a nakon njih na teren će izaći futsal ...


Regionalno takmičenje Tesla Info Kup 2015 za beogradski region, održava se u nedelju 19. 04. 2015. god u Srednjoj tehničkoj PTT školi u Beogradu. Takmičenje će se održati po sledećoj satnici:\nLista škola, timova i mentora, učesnika regionalnog takmičenja u Beogradu za 2015. godinu\nPrvo regionalno takmičenje Tesla Info Kup 2015 održava se u subotu 18. 04. 2015. god u Novom Sadu, u Elektrotehničkoj školi "Mihajlo Pupin". Takmičenje će se održati po sledećoj satnici:\n16:45 Isticanje privremene rang liste.\n16:45 -17:15 Podnošenje eventualnih žalbi na privremenu rang listu.\n17:15 -17:45 Rad komisije za žalbe\nLista škola, timova i mentora, učesnika regionalnog takmičenja u Novom Sadu za 2015. godinu\nU drugoj fazi testiranja u okviru ovogodišnjeg Tesla info Kupa, održanoj 21.03.2015. godine učestvovalo je 782 takmičara. Takmičenja su održana paralelno u 11 gradova pri čemu je, skoro istovremeno, testovima na zvaničnoj Moodle platformi takmičenja pristupilo više stotina učesnika.\nU drugoj fazi. takmičari su nastupali u okviru dvočlanih timova tako što su oba člana tima rešavala Moodle test, a ukupan timski rezultat određen je kao zbir poena pojedinih članova tima. Predviđeno je da u slučaju kada dva tima imaju podjednaki broj poena, bolji plasman ima tim koji je utrošio manje vreme na rešavanje testova.\nPregled postignuća učesnika takmičenja dat je tabelarno i grafički. Najveći prosečan (timski) broj poena (137,80) ostvaren je na takmičenju u Beogradu, gde je ujedno učestvovalo i najviše takmičara.\nNajviši timski rezultat postignut je na takmičenju u Leskovcu gde je prvoplasirani tim osvojio 190,00 poena.\nSlike sa nekih od održanih opštinskih takmičenja možete pogledati u GALERIJI.\nSvim školama domaćinima i su-organizatorima druge faze ovgodišnjih takmičenja, neizmerno se zahvaljujemo na uloženom trudu u cilju neometanog odvijanja takmičenja i iskazujemo nadu i želju za produžetkom saradnje u predstojećim sezonama.\n U izračunati prosek nisu ušli rezultati takmičara koji su, usled sprečenosti drugog člana tima, na takmičenju učestvovali bez timskog saigrača